open-index/open-wikipedia-markdown huggingface dataset:
ৰেণু চক্ৰৱৰ্তী

**ৰেণু চক্ৰৱৰ্তী** (,(১৯১৭-১৯৯৪) ভাৰতীয় কমিউনিষ্ট পাৰ্টিৰ এগৰাকী নেতা৷ তেওঁ এগৰাকী সাংসদ আৰু শিক্ষাবিদ আছিল।

## প্ৰাৰম্ভিক জীৱন
সাধন চন্দ্ৰ আৰু ব্ৰহ্মকুমাৰী ৰায়ৰ ঘৰত ১৯১৭ চনৰ ২১ অক্টোবৰত কলকাতাত ৰেণু চক্ৰৱৰ্তীৰ জন্ম হৈছিল৷ তেওঁ কলকাতাৰ লৰেটো হাউচ, ভিক্টোৰিয়া ইনষ্টিটিউচন আৰু কেম্ব্ৰিজৰ নিউনহাম কলেজত শিক্ষা গ্ৰহণ কৰে। কলকাতাত সন্মানেৰে স্নাতক ডিগ্ৰী লাভ কৰাৰ পিছত তেওঁ কেম্ব্ৰিজত ইংৰাজী সাহিত্যত ট্ৰাইপ' লাভ কৰে।

তেওঁ ড০ বিধান চন্দ্ৰ ৰয়ৰ ভতিজী৷ তেওঁৰ দ্বাৰা অনুপ্ৰাণিত হৈ ৰাজনৈতিক বিষয়ত আগ্ৰহী হৈছিল। ১৯৩৮ চনত তেওঁ ব্ৰিটিছ কমিউনিষ্ট ৰাজনী পালমে দত্তৰ সংস্পৰ্শলৈ আহি গ্ৰেট বৃটেইনৰ কমিউনিষ্ট পাৰ্টিত যোগদান কৰে। সেই বছৰতে ভাৰতলৈ উভতি আহোঁতে তেওঁ ভাৰতৰ অবৈধ কমিউনিষ্ট পাৰ্টিৰ সদস্যপদ লাভ কৰে আৰু সক্ৰিয় বাওঁ ৰাজনীতিত সংযুক্ত হয়।
## বিবাহ আৰু ৰাজনীতি
১৯৪২ চনত বিশিষ্ট সাংবাদিক নিখিল চক্ৰৱৰ্তীৰ সৈতে বিবাহপাশত আবদ্ধ হয়। চল্লিশৰ দশকৰ আৰম্ভণিতে তেওঁ কলিকতা বিশ্ববিদ্যালয়ত ইংৰাজী সাহিত্যৰ অধ্যাপনা কৰে। ৰাণী মিত্ৰ দাসগুপ্ত আৰু মণিকুন্তলা সেনৰ সৈতে তেওঁ মহিলা আত্মৰক্ষা সমিতি গঠনত গুৰুত্বপূৰ্ণ ভূমিকা পালন কৰিছিল। পিছলৈ ই তেভাগা আন্দোলনত ভূমিকা পালন কৰিছিল।  আৰু ১৯৬২ চনত বাৰাকপুৰৰ পৰা লোকসভালৈ নিৰ্বাচিত হয়।১৯৬৪ চনত চিপিআই বিভাজনৰ পিছত তেওঁ পুৰণি সংগঠনটোৰ সৈতে থাকিবলৈ সিদ্ধান্ত লয়, আৰু ১৯৬৭ আৰু ১৯৭১ চনত একেৰাহে দুটা নিৰ্বাচনত একেটা সমষ্টিৰ পৰা ভাৰতীয় কমিউনিষ্ট পাৰ্টি (মাৰ্ক্সবাদী)ৰ মোঃ ইছমাইলৰ হাতত পৰাস্ত হয়।

ৰাজনৈতিক জীৱনৰ প্ৰায় চাৰি দশকত তেওঁ শ্ৰমিক আন্দোলনত সক্ৰিয় আছিল, বহু ধৰ্মঘটৰ আয়োজন কৰিছিল আৰু বহুবাৰ জেললৈ গৈছিল। নাৰী আন্দোলনত তেওঁৰ অৱদান গুৰুত্বপূৰ্ণ। ১৯৫৩ চনত তেওঁ নিৰ্বাচিত হোৱা আন্তৰ্জাতিক মহিলা গণতান্ত্ৰিক সংস্থাকে ধৰি বহু সংগঠনৰ কাৰ্যনিৰ্বাহক সমিতিৰ সদস্য আছিল।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
অনুৰাধা কৃষ্ণমূৰ্তি

**অনুৰাধা কৃষ্ণমূৰ্তি** এগৰাকী ভাৰতীয় সামাজিক উদ্যোগী আৰু চীজ নিৰ্মাতা ৷ সতীৰ্থ নম্ৰতা সুন্দৰেসনৰ সৈতে তেওঁ ২০১৭ চনৰ নাৰী শক্তিপুৰস্কাৰ লাভ কৰে ৷

## কেৰিয়াৰ
অনুৰাধা কৃষ্ণমূৰ্তিয়ে বিশেষভাৱে সক্ষম লোকসকলৰ সৈতে কাম কৰাৰ লক্ষ্যৰে এটা সংস্থা স্থাপন কৰিছিল আৰু তেওঁলোকক কাম বিচাৰি উলিওৱাত সহায় কৰিছিল।  ২০১৬ চনত কৃষ্ণমূৰ্তিয়ে চেন্নাইত চেফ নম্ৰতা সুন্দৰেসনৰ সৈতে  প্ৰতিষ্ঠা কৰে।  প্ৰায় দহ বছৰ ধৰি দুয়োগৰাকীৰ এগৰাকীয়ে আনগৰাকীক চিনি পাইছিল আৰু তেওঁৰ এইগৰাকী নতুন বিজনেছ পাৰ্টনাৰৰ চাকৰিটো আছিল ষ্ট্ৰেটেজি কনচালটেন্সীত। তেওঁলোকৰ ব্যৱসায়ৰ প্ৰথমটো উৎপাদন আছিল এক প্ৰকাৰৰ কোৱাৰ্ক ৷  স্থানীয় উপাদান যোগ কৰি পৰম্পৰাগত পদ্ধতি অনুসৰণ কৰি অন্যান্য প্ৰাকৃতিক চীজ তৈয়াৰ কৰে, যেনে মিলাগাই পডি ব্যৱহাৰ কৰি "অ'ড টু চেন্নাই" নামৰ চেডাৰ চীজ তৈয়াৰ কৰে। কৃষ্ণমূৰ্তিৰ সামাজিক উদ্যোগীকৰণৰ পটভূমিৰ বাবেই তেওঁ বিশেষভাৱে সক্ষম মহিলাসকলক নিয়োগ আৰু প্ৰশিক্ষণ দিছিল। ২০২০ চনলৈকে কেছে ৩০ টাতকৈও অধিক প্ৰকাৰৰ চীজ উৎপাদন কৰি আছিল। 
thumb| অনুৰাধা কৃষ্ণমূৰ্তিয়ে নাৰী শক্তি বঁটা লাভ কৰা মুহূৰ্ত
কৃষ্ণমূৰ্তি আৰু সুন্দৰেসন দুয়োগৰাকীয়ে উদ্যোগীকৰণৰ বাবে ২০১৭ চনৰ নাৰী শক্তিপুৰস্কাৰ লাভ কৰে।  ২০১৮ চনৰ আন্তঃৰাষ্ট্ৰীয় নাৰী দিৱসত মহিলা আৰু শিশু উন্নয়ন মন্ত্ৰালয়ৰ হৈ  ভাৰতৰ ৰাষ্ট্ৰপতিয়ে এই বঁটা প্ৰদান কৰে। এই বঁটা ভাৰতৰ ভিতৰতে মহিলাৰ বাবে আগবঢ়োৱা সৰ্বোচ্চ সন্মান। 

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
নম্ৰতা সুন্দৰেসন

**নম্ৰতা সুন্দৰেসন** এগৰাকী ভাৰতীয় সামাজিক উদ্যোগী, চেফ আৰু চীজমেকাৰ ৷ তেওঁ অনুৰাধা কৃষ্ণমূৰ্তিৰ সৈতে ২০১৭ চনৰ নাৰী শক্তিৰ সন্মান লাভ কৰে ৷

## কেৰিয়াৰ
উৰিষ্যাত জন্মগ্ৰহণ কৰা নম্ৰতা সুন্দৰেসনে বিবাহপাশত আবদ্ধ হৈ তামিলনাডুৰ চেন্নাইলৈ গুচি যায়।  আন্তঃৰাষ্ট্ৰীয় পৰামৰ্শদাতা সংস্থা প্ৰতিষ্ঠা কৰি তেওঁ নিজৰ কেৰিয়াৰ গঢ়ি তুলিছিল।  সুন্দৰেসনে কুনুৰত চীজ বনাবলৈ শিকিছিল আৰু তাৰ পিছত বান্ধৱীনঅনুৰাধা কৃষ্ণমূৰীৰ সৈতে চীজ নিৰ্মাতা হিচাপে বিশেষভাৱে সক্ষম মহিলাক নিয়োগ কৰাৰ বিষয়ে আলোচনা কৰিছিল।  তেওঁলোকে চীজ উৎপাদক প্ৰতিস্থান Käse স্থাপন কৰে আৰু তেওঁলোকৰ সামাজিক উদ্যোগীকৰণৰ বাবে ২০১৭ চনৰ নাৰী শক্তিপুৰস্কাৰ লাভ কৰিবলৈ সক্ষম হয়। ২০১৮ চনৰ আন্তঃৰাষ্ট্ৰীয় নাৰী দিৱসত মহিলা আৰু শিশু উন্নয়ন মন্ত্ৰালয়ৰ হৈ  ভাৰতৰ ৰাষ্ট্ৰপতিয়ে এই বঁটা প্ৰদান কৰে। এই বঁটা ভাৰতৰ ভিতৰতে মহিলাক প্ৰদান কৰা সৰ্বোচ্চ সন্মান। 

সুন্দৰেসন এগৰাকী স্ব-শিক্ষিত চেফ।  অৰুন্ধতী বালাচন্দ্ৰন আৰু লোকেলএক্সঅ’ৰ সুনীতি ৰাজে আয়োজন কৰা এটা ছাপাৰ ক্লাবৰ বাবে ২০১৭ চনত পেৰুৰ খাদ্য ৰান্ধিবলৈ আৰম্ভ কৰিছিল।  ২০১৯ চনত তেওঁ তেওঁলোকৰ উৎপাদিত চীজৰ সৈতে কয়ম্বাটুৰৰ গ'ৰমেট বজাৰলৈ গৈছিল  ২০২০ চনলৈকে তেওঁ ২৫বাৰ নৈশ আহাৰ ৰান্ধিছিল আৰু গোটটোৱে সুন্দৰেসনে তেওঁৰ প্ৰিয় ৰন্ধন গ্ৰন্থৰ পৰা ব্যঞ্জন তৈয়াৰ কৰা নতুন ধাৰাবাহিকৰ পৰিকল্পনা কৰিছিল। 

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
শ্ৰেণী:ওড়িশাৰ ব্যক্তি
ইলা লোধ

**ইলা লোধ** (;২০২১ চনত ৭৯ বছৰ বয়সত মৃত্যু হয়  ) এগৰাকী ভাৰতীয় প্ৰসূতি আৰু স্ত্ৰীৰোগ বিশেষজ্ঞ আছিল। তেওঁ ২০২০ চনৰ নাৰী শক্তি পুৰস্কাৰ মৰণোত্তৰভাৱে ২০২২ চনৰ ৮ মাৰ্চত লাভ কৰে।   

## কেৰিয়াৰ
ইলা লোধৰ জন্ম হৈছিল ভাৰতৰ ত্ৰিপুৰা ৰাজ্যৰ খুৱাইত।  প্ৰসূতি আৰু স্ত্ৰীৰোগ বিশেষজ্ঞ হিচাপে যোগ্যতা অৰ্জন কৰি ত্ৰিপুৰা স্বাস্থ্য সেৱাত তেওঁ কাম কৰিছিল, শেষলৈ তেওঁ প্ৰশাসনিক সঞ্চালক হৈছিলগৈ।  ১৯৯০ চনৰ পৰা ২০০০ চনলৈকে এই পদত অধিষ্ঠিত হৈ ত্ৰিপুৰাৰ হেপাটাইটিছ ফাউণ্ডেচনৰ প্ৰতিষ্ঠাপকো আছিল।   ২০২১ চনৰ ১৯ জুলাইত কলকাতাৰ এখন ব্যক্তিগত চিকিৎসালয়ত হৃদযন্ত্ৰৰ ক্ৰিয়া বন্ধ হৈ তেওঁ মৃত্যু বৰণ কৰে 

## বঁটা আৰু স্বীকৃতি
লোধে ২০২০ চনৰ নাৰী শক্তি পুৰস্কাৰ মৰণোত্তৰভাৱে ২০২২ চনৰ ৮ মাৰ্চত লাভ কৰে। প্ৰধানমন্ত্ৰী নৰেন্দ্ৰ মোডীৰ পৰা তেওঁৰ হৈ তেওঁৰ পুত্ৰই এই বঁটা গ্ৰহণ কৰে। 

## তথ্যসূত্ৰসমূহ

শ্ৰেণী:নাৰী শক্তি পুৰস্কাৰ বিজয়ী
শ্ৰেণী:ত্ৰিপুৰাৰ ব্যক্তি
মৃণাল পাণ্ডে

**মৃণাল পাণ্ডে ()**(জন্ম: ২৬ ফেব্ৰুৱাৰী,১৯৪৬) এগৰাকী ভাৰতীয় দূৰদৰ্শন ব্যক্তিত্ব, সাংবাদিক আৰু লেখিকা, আৰু ২০০৯ চনলৈকে হিন্দী দৈনিক বাতৰি কাকত 'হিন্দুস্তান'ৰ মুখ্য সম্পাদিকা। 

## প্ৰাৰম্ভিক জীৱন আৰু শিক্ষা
পাণ্ডেৰ জন্ম ১৯৪৬ চনৰ ২৬ ফেব্ৰুৱাৰীত মধ্য প্ৰদেশৰ টিকমগড়ত হৈছিল। তেওঁ প্ৰথমতে নাইনিতালত পঢ়িছিল আৰু তাৰ পিছত এলাহাবাদ বিশ্ববিদ্যালয়ৰ পৰা স্নাতকোত্তৰ ডিগ্ৰী সম্পূৰ্ণ কৰিছিল।

## কৰ্মজীৱন
গ্ৰাম্য অঞ্চলত ভাৰতীয় মহিলাৰ জীৱনসম্পৰ্কীয় তেওঁৰ প্ৰতিবেদনত (২০০৩) তেওঁ ভাৰতত শৰীৰ আৰু যৌনতাৰ সৈতে সম্পৰ্কিত সকলো বোৰৰ ব্যাপক নিষিদ্ধতাৰ সমালোচনা কৰে। তেওঁ শ্বৰিয়া-আধাৰিত মুছলমান ব্যক্তিগত আইন সমৰ্থন কৰে। এই আইনত মহিলাৰ বিৰুদ্ধে বৈষম্যমূলক আৰু সংসদৰ আইনৰ বিপৰীতে বুলি বিবেচনা কৰা হয়। 

সাংবাদিকতাৰ ক্ষেত্ৰত তেওঁৰ সেৱাৰ বাবে তেওঁক ২০০৬ চনত পদ্মশ্ৰী বঁটা প্ৰদান কৰা হৈছিল। 

## গ্ৰন্থপঞ্জী
**দেৱী*, টেলছ অৱ দি গডেছ ইন আৱাৰ টাইম; ২০০০, ভাইকিং/পেংগুইন প্ৰকাশন.
*'ডটাৰ'চ ডটাৰ*, ১৯৯৩. পেংগুইন বুকচ.
**ডেট হুইছ ৰাম হাথ অৰ্ডেইনদ*, ১৯৯৩, Seagull Books.
**দি চাৱজেক্ট ইজ ৱমেন*, ১৯৯১. Sanchar Publishing House, New Delhi.
**My own witness *, 2001, Penguin, New Delhi,.#
**ষ্টেপিং আউট। লাইফ এণ্ড চেক্সুৱেলিটি ইন ৰুৰেল ইণ্ডিয়া*, 2003, Gardners Books.
** আন দেশ: মফস্ফিলৰ পৰা প্ৰেৰণ*, 2012, Penguin, New Delhi.
==অনলাইন কৰ্ম==
* [http://www.abhivyakti-hindi.org/kahaniyan/2001/chimgadadein/chim1.htm *Chimgadadein*, a short story by Mrinal Pande]
* [http://www.littlemag.com/jan-feb01/mrinal.html 'Bitch', a short story by Mrinal Pande]
* [http://www.littlemag.com/2000/bibbo.htm *Bibbo*, a short story by Mrinal Pande]
* [http://www.unesco.org/courier/2000_06/uk/doss24.htm Mrinal Pande's article: India’s nurseries of politics]
* [https://web.archive.org/web/20110711211849/http://www.livemint.com/Articles/Authors.aspx?author=Mrinal%20Pande&type=wa Mrinal Pande columns] at *Mint (newspaper)''

## তথ্যৰ উৎস
শ্ৰেণী: জীৱিত ব্যক্তি শ্ৰেণী: সাংবাদিকশ্ৰেণী: লেখক
সুজাতা চাহু

**সুজাতা চাহু** () এগৰাকী ভাৰতীয় সামাজিক উদ্যোগী ৷ শিক্ষয়িত্ৰী হিচাপে কাম কৰি তেওঁ ১৭০০০ ফুট ফাউণ্ডেচন স্থাপন কৰিছিল। লাডাখ আৰু ছিকিমৰ দুৰ্গম গাঁওসমূহত বিদ্যালয়ৰ অৱস্থা উন্নত কৰাৰ উদ্দেশ্যেৰে এই ফাউণ্ডেচন স্থাপন কৰা হৈছিল। বেচৰকাৰী সংস্থাটোৱে দূৰৱৰ্তী সীমান্তৱৰ্তী বিদ্যালয়সমূহক শিক্ষকসকলৰ কঠোৰ প্ৰশিক্ষণৰ লগতে পুথিভঁৰাল, খেলপথাৰ আৰু ডিজিলেব প্ৰদান কৰি সমগ্ৰ বিদ্যালয় পৰিৱৰ্তন প্ৰকল্প হাতত লৈছে। চাহুৱে তেওঁৰ কৰ্মৰাজিৰ স্বীকৃতি স্বৰূপে ২০১৫ চনৰ নাৰী শক্তি পুৰস্কাৰ আৰু ২০১৯ চনত ডব্লিউ টি আই (উইমেন ট্ৰেন্সফৰ্মিং ইণ্ডিয়া) ২০১৯ বঁটা লাভ কৰে।

## কেৰিয়াৰ
চাহুৱে ৯ বছৰ আমেৰিকাত কৰ্পৰেট খণ্ডত কাম কৰাৰ পিছত গুৰগাঁওলৈ উলটি আছে আৰু এন চি আৰ দিল্লীৰ শ্ৰী ৰাম স্কুলত শিক্ষক হৈ গণিত আৰু কম্পিউটাৰ বিজ্ঞানৰ শিক্ষা প্ৰদান কৰে।    ২০১০ চনৰ জুন মাহত লাডাখত  তেওঁ একক ট্ৰেকিং কৰিছিল। এই সময়ত যেতিয়া তেওঁ উচ্চ উচ্চতাৰ পালমোনাৰী ইডিমা অনুভৱ কৰিছিল তেতিয়া তেওঁ এখন দূৰৱৰ্তী গাঁৱত সুস্থ হ’বলৈ বুলি জিৰণি লৈছিল।  তাত থকা পৰিস্থিতিৰ সাক্ষী হৈ তেওঁ স্থানীয় স্কুলীয়া ছাত্ৰ-ছাত্ৰীসকলৰ বাবে উন্নত সুবিধা প্ৰদানৰ বাবে এটা বেচৰকাৰী সংস্থা (এন জি অ’) গঠন কৰাৰ সিদ্ধান্ত লয়। 

## ১৭০০০ ফুট ফাউণ্ডেচন
চাহুৱে ২০১১ চনত স্বামী সন্দীপ চাহু আৰু দোৱা জোৰাৰ সৈতে মিলি ১৭০০০ ফুট ফাউণ্ডেচন স্থাপন কৰিছিল। সমুদ্ৰপৃষ্ঠৰ পৰা ১৭ হাজাৰ ফুট উচ্চতালৈকে তেওঁলোকে কৰা ট্ৰেকিংৰ নামত তেওঁলোকে এন জি অ’টোৰ নাম ৰাখিছে।  স্বেচ্ছাসেৱীসকলৰ দ্বাৰা পৰিচালিত এক অধ্যয়ন কৰি তেওঁলোকে সমগ্ৰ লাডাখৰ ৬০০খন বিদ্যালয় চিনাক্ত কৰি মেপিং কৰিলে। ফাউণ্ডেচনে ১৪০খন বিদ্যালয়ক খেলপথাৰ প্ৰদান কৰাৰ লগতে ২৩০খন বিদ্যালয়ক পুথিভঁৰাল দান কৰি হিন্দু, ইংৰাজী আৰু উৰ্দু ভাষাৰ কিতাপ প্ৰদান কৰিছে। যিহেতু লাডাখী ভাষা ভোটিত কোনো কিতাপ উপলভ্য নাছিল, সেয়েহে ২০১৫ চনত ফাউণ্ডেচনে অনুবাদৰ বাবে ধন আগবঢ়াইছিল আৰু ২১,০০০ খন গল্প পুথি যোগান ধৰিছিল।  ২০১৩ চনত ফাউণ্ডেচনে স্বেচ্ছাসেৱী কাৰ্যসূচী আৰম্ভ কৰে, য’ত স্বেচ্ছাসেৱী শিক্ষকসকলক বিদ্যালয়ৰ সৈতে মিলাই দিয়া হয়।  প্ৰতিখন বিদ্যালয়ৰ বাবে প্ৰতি বছৰে এজনকৈ স্বেচ্ছাসেৱকক নিয়োগ কৰা হৈছিল।  সামাজিক উদ্যোগীকৰণৰ বাবে চাহুৱে ২০১৫ চনৰ নাৰী শক্তি পুৰস্কাৰ লাভ কৰে৷  ২০১৯ চনত নিটি আয়োগে উইমেন ট্ৰেন্সফৰ্মিং ইণ্ডিয়া বঁটাৰেও তেওঁক সন্মানিত কৰে ৷ 

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
ভাগীৰথী আম্মা

**ভাগীৰথী আম্মা** (; ১৯১৪ – ২২ জুলাই ২০২১) কেৰালাৰ কোল্লাম জিলাত বাস কৰা এগৰাকী ভাৰতীয় মহিলা। ১০৫ বছৰ বয়সত শিক্ষাৰ ক্ষেত্ৰলৈ ঘূৰি অহাৰ লগে লগে তেওঁ ৰাষ্ট্ৰীয় পৰিসৰত চৰ্চালৈ আহিছিল। ভাৰতৰ ৰাষ্ট্ৰপতিৰ হাতেৰে ভাৰত চৰকাৰে মহিলাৰ বাবে সৰ্বোচ্চ অসামৰিক বঁটা নাৰী শক্তি পুৰস্কাৰেৰে তেওঁক সন্মানিত কৰে আৰু প্ৰধানমন্ত্ৰী নৰেন্দ্ৰ মোদীয়ে তেওঁক প্ৰশংসাৰ বাবে এককভাৱে উল্লেখ কৰে।

## জীৱন
১৯১৪ চনত ব্ৰিটিছ ভাৰতত জন্মগ্ৰহণ কৰা ভাগীৰথী আম্মাই কেৰালাৰ কোল্লাম জিলাৰ প্ৰক্কুলামত বাস কৰিছিল ৷   প্ৰসৱৰ সময়তে মাকৰ মৃত্যু হয় আৰু আম্মাই সৰু ভাই-ভনীৰ যত্ন লোৱাৰ দায়িত্ব লয়। বিয়াৰ পিছত ১৯৩০ চনত স্বামীৰ মৃত্যু হোৱাত তেওঁ নিজসন্তানক অকলেই ডাঙৰ-দীঘল কৰিব লগা হয়।  আম্মাৰ পাঁচ-ছজন সন্তান, ১৩ বা ১৬টা নাতি আৰু ১২টা প্ৰপৌত্ৰ থকাৰ খবৰ পোৱা গৈছিল।   টেলিভিছনত ক্ৰিকেট আৰু ছ’প অপেৰা চাই তেওঁ ভাল পাইছিল। 

১০৫ বছৰ বয়সত আম্মাই শিক্ষা অব্যাহত ৰখাৰ সিদ্ধান্ত লয় আৰু গণিত, মালয়ালম ভাষা আৰু পৰিবেশ বিজ্ঞানৰ পৰীক্ষাত বহে। বয়সৰ কাৰণে কেৰেলা লিটাৰেচি মিছনে তেওঁক তিনিদিনৰ ভিতৰত ঘৰতে পৰীক্ষা দিবলৈ অনুমতি দিছিল।  ২৭৫ পইণ্টৰ ভিতৰত ২০৫ পইণ্ট লাভ কৰি সমতুল্য পৰীক্ষা দিয়া আটাইতকৈ বয়সীয়াল ব্যক্তি হিচাপে স্বীকৃতি লাভ কৰে। 

## বঁটা আৰু স্বীকৃতি
আম্মাক ২০১৯ বৰ্ষৰ নাৰী শক্তিৰ বিজয়ী হিচাপে ঘোষণা কৰা হয় ৷ প্ৰধানমন্ত্ৰী নৰেন্দ্ৰ মোদীয়ে তেওঁক বিশেষ প্ৰশংসাৰ বাবে এককভাৱে উল্লেখ কৰি কয় যে "যদি আমি জীৱনত আগবাঢ়িব বিচাৰো তেন্তে আমি নিজকে বিকশিত কৰা উচিত, যদি আমি জীৱনত কিবা এটা লাভ কৰিব বিচাৰো, তেন্তে তাৰ প্ৰথম পূৰ্বচৰ্ত হ'ল আমাৰ ভিতৰৰ ছাত্ৰজনে কেতিয়াও মৃত্যুবৰণ কৰিব নালাগে"।  এই পুৰস্কাৰৰ আন এগৰাকী বিজয়ী আছিল সহযোগী কেৰালাৰ ৯৮ বছৰীয়া কাৰ্ত্যায়নী আম্মা ৷ 

অসুস্থতাৰ বাবে বঁটা প্ৰদান অনুষ্ঠানত উপস্থিত থাকিব পৰা নাছিল  যদিও কিছুদিনৰ পিছতে তেওঁ প্ৰতিমাহে ১৫০০ টকাৰ ৰেট্ৰ’স্পেকটিভ পেঞ্চন লাভ কৰিছিল। পূৰ্বে তেওঁ আধাৰ লাভৰ বাবে বায়’মেট্ৰিক তথ্য দিব পৰা নাছিল যদিও ৰাষ্ট্ৰীয়কৃত বেংকে তেওঁক প্ৰয়োজনীয়তা পূৰণ কৰাত সহায় কৰিছিল।  

## মৃত্যু
২০২১ চনৰ ২২ জুলাইত বয়সৰ লগত জড়িত ৰোগৰ বাবে আম্মাৰ ১০৭ বছৰ বয়সত মৃত্যু হয়।  

## তথ্যসূত্ৰসমূহ

শ্ৰেণী:নাৰী শক্তি পুৰস্কাৰ বিজয়ী
কাৰ্ত্যায়নী আম্মা

**কাৰ্ত্যায়নী আম্মা** (; প্ৰায় ১৯৯২– ১০ অক্টোবৰ ২০২৩) এগৰাকী ভাৰতীয় মহিলা যি গৰাকীয়ে ৯৬ বছৰ বয়সত শীৰ্ষ নম্বৰ লাভ কৰি সাক্ষৰতা পৰীক্ষাত উত্তীৰ্ণ হয়  ভাৰত চৰকাৰে এগৰাকী মহিলাৰ বাবে সৰ্বোচ্চ অসামৰিক বঁটা নাৰী শক্তি পুৰস্কাৰ বঁটা লাভ কৰে। 

কাৰ্ত্যায়নী আম্মাৰ প্ৰায় ১৯২২ চনত ৷ ভাৰতৰ কেৰালা ৰাজ্যৰ চেপ্পাদ, হৰিপাদ অঞ্চলত জন্ম হয়।  সৰুতে তেওঁ কাম কৰিবলগীয়া হৈছিল বাবে স্কুলত পঢ়া বন্ধ কৰিব লগা হয়। বিয়া হৈ ছটা সন্তানৰ মাতৃ হোৱা আম্মাই, ৰাস্তাত ঝাড়ু দিয়া আৰু দাসী হিচাপে কাম কৰিছিল।  প্ৰতিদিনে ৰাতিপুৱা ০৪:০০ বজাত উঠাৰ অভ্যাস গঢ়া তেওঁ এগৰাকী নিৰামিষভোজী আছিল। 

২০১৮ চনৰ ভিতৰত কাৰ্ত্যায়নী আম্মাই বৃদ্ধ লোকৰ বাবে সামাজিক আৱাসৰ সুবিধা লক্ষম বীদু কলনীত বাস কৰিছিল।  ষাঠি বছৰ বয়সত পৰীক্ষাত উত্তীৰ্ণ হোৱা জীয়েকৰ পৰাই তেওঁ শিক্ষণ পাঠ্যক্ৰম এটা ল’বলৈ অনুপ্ৰাণিত হৈছিল।  ২০১৮ চনৰ আগষ্ট মাহত তেওঁ আন ৪০,৩৬২ গৰাকী লোকৰ সৈতে পৰীক্ষা দিছিল, কেৰেলা ৰাজ্যিক সাক্ষৰতা অভিযান কৰ্তৃপক্ষৰ অক্ষৰলক্ষম ("লাখ চিঠি") কাৰ্যসূচীৰ অংশ হিচাপে এই অভিজানটো চলিছিল।   তেওঁ জিলাৰ ভিতৰতে পৰীক্ষা দিয়া আটাইতকৈ বয়সীয়াল ব্যক্তি আছিল।  ন আৰু বাৰ বছৰীয়া প্ৰপৌত্ৰই তেওঁক পঢ়া-শুনাৰ ক্ষেত্ৰত সহায় কৰিছিল। 

পঢ়া, লিখা আৰু গণিতত পৰীক্ষা দিয়া কাৰ্ত্যায়নী আম্মাই সম্ভাৱ্য ১০০ নম্বৰৰ ভিতৰত ৯৮ নম্বৰ লাভ কৰি শীৰ্ষ গ্ৰেড লাভ কৰে।  এই পৰিপ্ৰেক্ষিতত তেওঁ মন্তব্য কৰে যে "মই অকাৰণতে ইমানখিনি শিকিলোঁ। পৰীক্ষাবোৰ মোৰ বাবে বহুত সহজ আছিল"।  পৰীক্ষাত সফলতা লাভ কৰাৰ পিছত কাৰ্ত্যায়নী আম্মা এগৰাকী ৰাষ্ট্ৰীয় চেলিব্ৰিটি হৈ পৰিল: চলচ্চিত্ৰ তাৰকা মঞ্জু ৱাৰিয়েৰে তেওঁক দীপাৱলীৰ সময়ত লগ কৰিছিল ; চি ৰবীন্দ্ৰনাথে (কেৰালাৰ শিক্ষামন্ত্ৰী) তেওঁক এটা লেপটপ দিয়ে; কেৰালাৰ মুখ্যমন্ত্ৰী পিনাৰায়ী বিজয়নে তেওঁক যোগ্যতাৰ প্ৰমাণ পত্ৰ প্ৰদান কৰে।    তেখেতে *[[The Economic Times|দ্য ইকনমিক টাইমছক]]* জনাইছিল যে তেওঁৰ উচ্চাকাংক্ষা আছিল ১০০ বছৰ বয়সত পৰৱৰ্তী পৰ্যায়ৰ পৰীক্ষাত উত্তীৰ্ণ হোৱা 

কাৰ্ত্যায়নী আম্মা ২০১৯ চনত কমনৱেলথ অৱ লাৰ্নিং সদিচ্ছাৰ ৰাষ্ট্ৰদূত হয়  ২০২০ চনৰ মাৰ্চ মাহত ভাৰতৰ ৰাষ্ট্ৰপতি ৰামনাথ কোবিন্দে প্ৰদান কৰা নাৰী শক্তি পুৰস্কাৰ ২০১৯ বঁটাৰে তেওঁ সন্মানিত হয়। আম্মাই আগতে কেতিয়াও উৰাজাহাজত উঠা নাছিল যদিও দিল্লীৰ ৰাষ্ট্ৰপতি ভৱনলৈ উৰা মৰাৰ কিছুদিন পূৰ্বে এগৰাকী প্ৰাক্তন বঁটাপ্ৰাপক এম এছ সুনিলে তেওঁক আশ্বস্ত কৰিছিল।  আন এজন বঁটা লাভকাৰী আছিল সহযোগী কেৰালান ভগীৰথী আম্মা, যি ১০৫ বছৰ বয়সত অক্ষৰলক্ষম পৰীক্ষাত উত্তীৰ্ণ হোৱা আটাইতকৈ বয়সীয়াল ব্যক্তি। 

তেওঁৰ কাহিনীৰ পৰা অনুপ্ৰাণিত হৈ বিকাশ খান্নাই *Barefoot Empress* নামৰ এখন তথ্যচিত্ৰ নিৰ্মাণ কৰিছিল, য'ত তেওঁৰ যাত্ৰা আৰু আত্মাৰ বুৰঞ্জী লিখা হৈছিল। &#x5B; *[[ৱিকিপিডিয়া:উৎসৰ উল্লেখ|<span title="A complete citation is needed. (July 2023)">সম্পূৰ্ণ উদ্ধৃতিৰ প্ৰয়োজন</span>]]* &#x5D;

২০২৩ চনৰ ১০ অক্টোবৰত কেৰালাৰ আলাপুজাত ১০১ বছৰ বয়সত আম্মাৰ মৃত্যু হয়। 

## তথ্যসূত্ৰসমূহ

শ্ৰেণী:নাৰী শক্তি পুৰস্কাৰ বিজয়ী
নন্দনা দেৱ সেন

**নন্দনা দেৱ সেন ()**এগৰাকী ভাৰতীয় বংশোদ্ভুত আমেৰিকাৰ অভিনেত্ৰী, চিত্ৰনাট্যকাৰ, শিশু লেখিকা আৰু শিশু অধিকাৰ কৰ্মী।  বলীউডত তেওঁৰ প্ৰথম চলচ্চিত্ৰ চৰিত্ৰ আছিল অমিতাভ বচ্চন আৰু ৰাণী মুখাৰ্জী অভিনীত, সঞ্জয় লীলা ভণশালীৰ 'ব্লেক '(২০০৫), য'ত তেওঁ ৰাণীৰ ১৭ বছৰীয়া সৰু ভগ্নীৰ চৰিত্ৰত অভিনয় কৰিছিল।

## প্ৰাৰম্ভিক জীৱন
নন্দনা দেৱ সেন নবেল বঁটা বিজয়ী আৰু ভাৰত ৰত্ন অৰ্থনীতিবিদ অমৰ্ত্য সেন আৰু পদ্মশ্ৰী বঁটা প্ৰাপ্ত নৱনীতা দেৱ সেনৰ কন্যা। নন্দনাৰ জন্ম নতুন দিল্লীত হৈছিল। তেওঁৰ ডাঙৰ ভগ্নী অন্তৰা দেৱ সেন এগৰাকী সাংবাদিক। নন্দনাই তাইৰ শৈশৱৰ কেইবছৰমান দিল্লী আৰু লণ্ডনত অতিবাহিত কৰিছিল। নন্দনাৰ মাক-দেউতাক পৃথক হোৱাৰ পিছত তেওঁ আৰু তেওঁৰ সহোদৰ অন্তৰা তেওঁলোকৰ মাক নৱনীতাৰ সৈতে কলকাতালৈ গুচি যায়। কলকাতাত স্কুলীয়া শিক্ষা সম্পূৰ্ণ কৰাৰ পিছত, তেওঁ উচ্চ শিক্ষাৰ বাবে আমেৰিকা লৈ যায় আৰু হাৰ্ভাৰ্ড বিশ্ববিদ্যালয়ৰ পৰা ইংৰাজী সাহিত্যত বিএ আৰু স্নাতকোত্তৰ সম্পূৰ্ণ কৰে। সত্যজিৎ ৰায়ৰ দ্বাৰা নিৰ্বাচিত সন্দেশ আলোচনীত নন্দনা সেনৰ প্ৰথম লিখনি প্ৰকাশিত হৈছিল।জীৱনৰ প্ৰাৰম্ভিক বছৰবোৰ তেওঁ ইউৰোপ, ভাৰত আৰু আমেৰিকাৰ বিভিন্ন চহৰত অতিবাহিত কৰিছিল।

## শিক্ষা
নন্দনা সেনে হাৰ্ভাৰ্ড বিশ্ববিদ্যালয়ত সাহিত্য বিষয়ত অধ্যয়ন কৰিছিল। বিশ্ববিদ্যালয়ত তেওঁ শ্ৰেণীত শীৰ্ষস্থান দখল কৰাৰ বাবে প্ৰথম বৰ্ষত ডেটুৰ বঁটা লাভ কৰিছিল। পিছলৈজন হাৰ্ভাৰ্ড স্ক'লাৰশ্বিপ আৰু সৰ্বোচ্চ ডিষ্টিংচনৰ একাডেমিক এচিভমেণ্টৰ বাবে এলিজাবেথ কেৰী আগাচিজ বঁটা দুয়োটা লাভ কৰিছিল। এগৰাকী কনিষ্ঠ হিচাপে, তেওঁ একাডেমিক সন্মান সমাজ ফি বেটা কাপ্পালৈ সোনকালে নিৰ্বাচিত হৈছিল। পৰৱৰ্তী সময়ত, সেনে ইউএছচি ফিল্ম স্কুলত পিটাৰ ষ্টাৰ্ক প্ৰযোজনা কাৰ্যসূচীত চলচ্চিত্ৰ প্ৰযোজনা অধ্যয়ন কৰে। তেওঁ বিভিন্ন চুটি চলচ্চিত্ৰ লিখিছিল আৰু পৰিচালনা কৰিছিল, যাৰ ভিতৰত আছে তেওঁৰ গৱেষণা চলচ্চিত্ৰ "এৰেঞ্জড মেৰেজ" যিটো একাধিক চলচ্চিত্ৰ মহোৎসৱত দেখুওৱা হৈছিল। এগৰাকী অভিনেতা হিচাপে নন্দনাই নিউয়ৰ্কৰ লী ষ্ট্ৰাছবাৰ্গ থিয়েটাৰ ইনষ্টিটিউটৰ লগতে লণ্ডনৰ ৰয়েল একাডেমী অফ ড্ৰামাটিক আৰ্টত প্ৰশিক্ষণ লৈছিল। 

## কৰ্মজীৱন
থিয়েটাৰ আৰু আন্তঃৰাষ্ট্ৰীয় চলচ্চিত্ৰত অভিনয় কৰাৰ উপৰিও, নন্দনাই শিশু সুৰক্ষা প্ৰতিনিধি হিচাপে কাম কৰি আহিছে। নন্দিতা হৈছে গ্লোবেল চিল্ড্ৰেন এনজি অপাৰেচনৰ স্মাইল এম্বেচেডৰ। 

## ব্যক্তিগত জীৱন
সেনে ২০১৩ চনৰ জুন মাহত পেংগুইন ৰেণ্ডম হাউচৰ অধ্যক্ষজন মাকিনচনক বিয়া কৰায়। দম্পতীহালে ২০১৮ চনত এগৰাকী বঙালী যুৱতীক তুলি লৈছিল। তেওঁ আগতে ভাৰতীয় চলচ্চিত্ৰ প্ৰযোজক মধু মাণ্টেনাৰ সৈতে এক দশকৰো অধিক সময় ধৰি সম্পৰ্কত আছিল।

## তথ্যৰ উৎস
শ্ৰেণী: অভিনেত্ৰী
শ্ৰেণী:লেখিকা
শ্ৰেণী:ভাৰতীয় মহিলা
শকুন্তলা দেৱী (চলচ্চিত্ৰ)

**শকুন্তলা দেৱী ** () ২০২০ চনৰ  এখন ভাৰতীয় হিন্দী ভাষাৰ জীৱনীমূলক নাট্যধৰ্মী ছবি, য’ত "মানৱ কম্পিউটাৰ" বুলিও জনাজাত, গণিতজ্ঞ আৰু মানসিক কেলকুলেটৰ শকুন্তলা দেৱীৰ জীৱনৰ সন্ধান কৰা হৈছে। ছবিৰ ৰচনা আৰু পৰিচালনা অনু মেননৰ আৰু প্ৰযোজনা চনী পিকচাৰ্ছ নেটৱৰ্ক ইণ্ডিয়া, এবুণ্ডেন্টিয়া এণ্টাৰটেইনমেণ্ট আৰু জিনিয়াছ ফিল্মছৰ আৰু বিদ্যা বালানে শকুন্তলা দেৱীৰ শিৰোনাম চৰিত্ৰত আৰু সন্যা মালহোত্ৰা, অমিত সাধ আৰু যীশু সেনগুপ্তাই সহযোগী চৰিত্ৰত অভিনয় কৰিছে।  স্পন্দন চতুৰ্বেদীয়ে শিশু শকুন্তলাৰ ৰূপত, এটা কেমিঅ’ চৰিত্ৰত আত্মপ্ৰকাশ।

মূল চিত্ৰগ্ৰহণ ২০১৯ চনৰ ছেপ্টেম্বৰৰ পৰা ২০১৯ চনৰ নৱেম্বৰ মাহলৈকে চলিছিল। প্ৰথমে ২০২০ চনৰ মে' মাহত চিনেমা হলত মুক্তিৰ পৰিকল্পনা কৰা হৈছিল যদিও ভাৰতত ক'ভিড-১৯ মহামাৰীৰ বাবে মু্ক্তিত পলম হৈছিল। পিছলৈ ৩১ জুলাই ২০২০ তাৰিখে ঈদ-আল-আধাৰ লগত সংগতি ৰাখি ছবিখন প্ৰত্যক্ষভাৱে আমাজন প্ৰাইম ভিডিঅ'ত অনলাইনত মুক্তি দিয়া হয়। শকুন্তলা দেৱীত অভিনয়ৰ বাবে 
## তথ্য সংগ্ৰহ

## বাহ্যিক সংযোগ
* 
* 
* ''Shakuntala Devi'' on Amazon Prime
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০২০ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:জীৱনীমূলক চলচ্চিত্ৰ
সুৰজ কা সাতোৱা ঘোঁৰা

**সুৰজ কা সাতোৱা ঘোঁৰা ** (; অনু: সুৰ্যৰ সপ্তমটো ঘোঁৰা) ১৯৯২ চনত শ্যাম বেনেগালৰ পৰিচালনাত আৰু ধৰ্মবীৰ ভাৰতীৰ “সুৰজ কা সাতোৱা ঘোঁৰা“ নামৰ উপন্যাসৰ আধাৰত নিৰ্মিত এখন ভাৰতীয় হিন্দী ছবি। ১৯৯৩ চনত ই হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা লাভ কৰে। আত্ম-চিন্তনশীল ছবিখন "দেৱদাস" চিনড্ৰ’মৰ ওপৰত এক বিধ্বংসী ৰূপ লোৱাৰ বাবেও জনাজাত। এই ছবিখন ভাৰতীয় ৰাষ্ট্ৰীয় চলচ্চিত্ৰ উন্নয়ন নিগমে (এন এফ ডি চি) প্ৰযোজনা কৰিছিল। ইয়াত অভিনয় কৰিছে ৰজিত কাপুৰ, ৰাজেশ্বৰী সচদেৱ, পল্লৱ যোশী, নীনা গুপ্তা আৰু অমৰীশ পুৰী।
## প্লট
গল্পকাৰ মনেক মল্লাই (ৰজিত কাপুৰ) বন্ধুসকলক জীৱনৰ বিভিন্ন সময়ত চিনাকি হোৱা তিনিগৰাকী মহিলাৰ তিনিটা কাহিনী কয়: ৰাজেশ্বৰী সচদেৱ (মধ্যবিত্ত শ্ৰেণীৰ বাবে উপমা), পল্লৱ যোশী (বুদ্ধিদীপ্ত আৰু ধনী), আৰু নীনা গুপ্তা (দৰিদ্ৰ)। ছবিখনৰ বিভিন্ন মুখ্য চৰিত্ৰৰ দৃষ্টিকোণৰ পৰা চালে এই তিনিটা কাহিনী এটা একক কাহিনীৰ তিনিটা ভিন্ন ৰূপ বুলি প্ৰকাশ পাইছে।

কোনো এটা গোট বা সমাজৰ আটাইতকৈ নিম্ন, লেহেমীয়া বা দুৰ্বল সকলেই গতি বা প্ৰগতি নিৰ্ধাৰণ কৰে। ছবিখনৰ শিৰোনাম, ছবিখনৰ বাবেই এক উপমা, সমাজ আৰু সাতটা ঘোঁৰাই টনা সূৰ্য্যৰ ৰথৰ পৌৰাণিক প্ৰতীকাত্মতা মাজত এক সাদৃশ্য পোৱা যায়।

আখ্যান শৈলীয়ে বিমূৰ্ততাক আৰু অধিক বৃদ্ধি কৰে; ছবিখনক সমকালীন শিল্পী শ্যামৰ (ৰঘুবীৰ যাদৱ) ফ্লেছবেক হিচাপে উপস্থাপন কৰা হৈছে। 

## বঁটা
* ৪০তম ৰাষ্ট্ৰীয় চলচ্চিত্ৰ বঁটা: হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবি
## তথ্য সংগ্ৰহ

## বাহ্যিক সংযোগ
* 
 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৯২ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
স্বৰ্গ নৰক (চলচ্চিত্ৰ)

** স্বৰ্গ নৰক ** () ১৯৭৮ চনত নিৰ্মিত এখন ভাৰতীয় হিন্দী ভাষাৰ নাট্যধৰ্মী ছবি। বিজয়া প্ৰডাকচনৰ বেনাৰত নিৰ্মিত ছবিখনৰ দাচাৰী নাৰায়ণ ৰাৱে পৰিচালনা আৰু ৰাজেশ ৰোশনে সংগীত ৰচনা কৰিছিল । এই ছবিখন একেজন পৰিচালকে নিৰ্মাণ কৰা তেলেগু ছবি “স্বৰ্গম নৰকম”ৰ (১৯৭৫) পুনৰ্নিৰ্মাণ। ছবিখনে ব্যৱসায়িকভাৱে সফলতা লাভ কৰিছিল।
## প্লট
এয়া তিনিটা দম্পতীৰ কাহিনী। প্ৰথম দম্পতী ত্ৰিপাঠীৰ, যিয়ে সদায় আনৰ ভুল আৰু পদবীৰ সুযোগ লৈ টকা উপাৰ্জন কৰে। তেওঁৰ পত্নী মেৰী। দ্বিতীয়টো গীতা আৰু ৰোমিঅ’ বিনোদৰ। আনহাতে তৃতীয়টো দম্পত্তি ঈৰ্ষাপৰায়ণ শোভা আৰু বিকি কাপুৰৰ।

প্ৰথম দম্পতী সুখী বিবাহিত। দ্বিতীয় দম্পতী বিনোদৰ মাকৰ লগত থাকে। বিনোদে লীনাৰ লগত বহু সময় কটায় আৰু গভীৰ নিশাৰ পাৰ্টিত অংশগ্ৰহণ কৰাৰ বিপৰীতে গীতাই প্ৰতি নিশা ধৈৰ্য্যৰে স্বামীৰ বাবে অপেক্ষা কৰে। এবাৰ শোভাই ৰাধাৰ সৈতে ভিকিক দেখা পায়, তাই ধৰি লয় যে তেওঁলোকৰ মাজত প্ৰেমৰ সম্পৰ্ক আছে আৰু এই বিষয়ে ভিকিক আমনি কৰে। যেতিয়া ভিকিয়ে অস্বীকাৰ কৰে তেতিয়া তাই তাক এৰি যায়। আনহাতে বিনোদে ঘৰৰ পৰা ওলাই যোৱাৰ সিদ্ধান্ত লয় যদিও ভাগ্যই নিজৰ ভূমিকা পালন কৰে। তেওঁ এটা দুৰ্ঘটনাৰ সন্মুখীন হয় আৰু তেওঁৰ আৰোগ্যৰ সময়ছোৱাত গীতাই প্ৰমাণ কৰে যে তেওঁৰ বাবে তেওঁ কিমান গুৰুত্বপূৰ্ণ। তেওঁ অনুতাপ কৰি সম্পূৰ্ণৰূপে নতুন মৃদুভাষী আৰু ভাল মানুহলৈ সলনি হয়। আনহাতে শোভাই নিজৰ সম্পৰ্কটো এনে এটা পৰ্যায়লৈ নষ্ট কৰি পেলায় যে ৰাধাৰ কৰুণ মৃত্যুৰ পিছত বিকি নিজৰ ঘৰৰ পৰা ওলাই যাবলৈ বাধ্য হয়। এই সন্ধিক্ষণত ত্ৰিপাঠীয়ে দম্পতীহালক মেৰামতি কৰিবলৈ খোজ দিয়ে। ইয়াৰ পিছত হোৱা কিছুমান পৰিঘটনা হাস্যকৰ ক্ৰম। এই দম্পতীকেইটাক মেণ্ডিং কৰাত ত্ৰিপাঠী সফল হয় নে নহয় সেয়াই কাহিনীৰ বাকী অংশ গঠন কৰে।
## অভিনয়

*সঞ্জীৱ কুমাৰ
*জীতেন্দ্ৰ
*বিনোদ মেহৰা
*মৌচুমী চেতাৰ্জী
*শাবানা আজমী
*তনুজা
*শোভিনী সিং
*মদন পুৰী
*ৰাজ মেহৰা
*এ কে হেংগল
*ওম শিৱপুৰ
*জগদীপ

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৭৮ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
তালাক (১৯৩৮ চলচ্চিত্ৰ)

**তালাক** (; অনু: বিবাহবিচ্ছেদ) ১৯৩৮ চনত মুক্তি পোৱা এখন ভাৰতীয় সামাজিক মেল’ড্ৰামা চলচ্চিত্ৰ। ছবিখন মিনাৰ্ভ ম’ভীটোনৰ ছোহৰাব মোডীয়ে পৰিচালনা কৰিছিল। আনন্দ কুমাৰ আৰু গজানন জাগীৰদাৰে ৰচনা কৰা কাহিনীটোৰ সংলাপ আৰু গীতৰ কথা আনন্দ কুমাৰৰ। সংগীতৰ ৰচনা কৰিছিল মিৰ চাহেবে। ছবিখনত প্ৰেম আদিব, গজানন জাগিৰদাৰ, নবীন য়াগনিক, শীলা আৰু আবু বেকাৰৰ লগতে মুখ্য চৰিত্ৰত অভিনয় কৰিছিল নাছিম বানুৱে। ছবিখনৰ কাহিনী ৰূপা (নাচিম বানু) নামৰ এগৰাকী বিবাহিত মহিলাৰ বিষয়ে, যিয়ে বিবাহ বিচ্ছেদৰ আইনসমূহ অধিক উন্নত হোৱাৰ বাবে যুঁজিছে আৰু তাৰ পিছত সেই আইন তেওঁ স্বামীৰ পৰা মুক্ত হ’বলৈ ব্যৱহাৰ কৰিছে। কিন্তু শেষত কথাবোৰ তেওঁৰ বিৰুদ্ধেহে যায়, যেতিয়া তেওঁৰ দ্বিতীয় স্বামীয়েও একে আইন ব্যৱহাৰ কৰি তেওঁক বিবাহ বিচ্ছেদ দিয়ে।

শ্বেক্সপেৰিয়ান ট্ৰেজেডীৰ আধাৰত নিৰ্মিত তেওঁৰ পূৰ্বৰ ছবি যেনে “খুন কা খুন” (১৯৩৫) আৰু “ছাইদ-ই-হাৱাছ”ৰ বিপৰ্যয়ৰ পিছত মোদীয়ে “তালাক”, “জেইলৰ” আৰু “মিঠা জহৰ” (১৯৩৮)ৰ দৰে সামাজিক সমসাময়িক ছবি নিৰ্মাণৰ দিশলৈ ধাবিত হয়।

## তথ্য সংগ্ৰহ

## বাহ্যিক সংযোগ
*
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৩৮ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:উৰ্দু ভাষাৰ ভাৰতীয় চলচ্চিত্ৰ
মিলেট নেটৱৰ্ক অৱ ইণ্ডিয়া

thumb| মিলেট নেটৱৰ্কৰ সদস্যসকল
**মিলেট নেটৱৰ্ক অৱ ইণ্ডিয়াই** বাজৰা খেতিয়ক সকলক সহায় কৰে। পৰম্পৰাগত শস্যৰ গুণ উপলব্ধি কৰা এশগৰাকী মহিলাই এই নেটৱৰ্কৰ সৃষ্টি কৰিছিল।  গোটটোৱে গাঁৱৰ কৃষকসকলক কম পানী ব্যৱহাৰ আৰু জৈৱিক সাৰেৰে বাজৰাৰ খেতি কৰাত সহায় কৰাৰ লগতে চৰকাৰী ৰাজসাহায্যৰে ধানৰ দৰে প্ৰতিযোগী শস্যক উৎসাহিত কৰাৰ দৰে অন্যায়ৰ ওপৰত আলোকপাত কৰিছে। এই গোটটোৱে নাৰী শক্তি পুৰস্কাৰ আৰু *ইকুৱেটৰ বঁটা* লাভ কৰিবলৈ সক্ষম হয় ৷

## পৃষ্ঠভূমি
alt=refer to caption|right|thumb| ভাৰতীয় বাজৰাৰ শস্য
বাজৰা ভাৰতৰ পৰম্পৰাগত শস্য আৰু ভাৰতীয় মিলেট নেটৱৰ্কে ইয়াৰ প্ৰচাৰ কৰে কাৰণ এই শস্য আন শস্যতকৈ কম পানীতেই গজে। বিশেষকৈ ভাৰতত ৰাজসাহায্য লাভ কৰা চাউলৰ সৈতে তুলনা কৰিলে এই কথা স্পষ্ট হৈ পৰে। নিম্ন গুণাগুণ সম্পন্ন মাটিত বাজৰা গজিব পাৰে, এই শস্যবিধ কমকৈ ৰোগত আক্ৰান্ত হয় আৰু চপোৱা শস্যখিনি বহুদিনলৈ ৰাখিব পাৰি।  প্ৰাকৃতিক সাৰেৰে বাজৰা উৎপাদন কৰিব পাৰি, কিন্তু এতিয়াও বহু কৃষকে ইয়াৰ খেতি নকৰে, চাহিদা কম হোৱাৰ বাবে এই খেতি বন্ধ কৰি দিছে। ইয়াৰ পৰিৱৰ্তে বগা চাউল অধিক জনপ্ৰিয় আৰু ধান খেতিৰ বাবে চৰকাৰী ৰাজসাহায্যৱো লাভ হয়। 

২০১৬ চনত এই মিলেট নেটৱৰ্কে প্ৰচাৰ চলোৱাৰ লগতে চৰকাৰক হেচা প্ৰদান কৰিছিল যাতে বাজৰাক আইনৰ দ্বাৰা স্বীকৃতি দিয়া হয়। তেওঁলোকে বিচাৰিছিল যে ৰাষ্ট্ৰীয় খাদ্য সুৰক্ষা আইনখন সংশোধন কৰা হওক আৰু দৰিদ্ৰসকলৰ বাবে উপলব্ধ কৰা ৰাজসাহায্যযুক্ত খাদ্যৰ ভিতৰত বাজৰা অন্তৰ্ভুক্ত কৰা হওক ৷  বিশ্ব খাদ্য দিৱসতৰ দিনা অন্ত পৰাকৈ এমাহজোৰা এই অভিযানৰ পৰিকল্পনা কৰা হৈছিল ৷ 
[left|thumb| মিলেট নেটৱৰ্ক প্ৰতিনিধিয়ে [নাৰী শক্তি পুৰস্কাৰ গ্ৰহণ কৰা মুহূৰ্ত]]
২০১৮ চনৰ ভিতৰত এই নেটৱৰ্কত ৫,০০০ সদস্য অন্তৰ্ভুক্ত হৈছিল  আৰু ২০১৮ চনৰ আন্তৰ্জাতিক নাৰী দিৱসত নেটৱৰ্কৰ হৈ মোঘুলাম্মাই নাৰী শক্তিৰ সন্মান গ্ৰহণ কৰে।  মহিলা সৱলীকৰণৰ ক্ষেত্ৰত অসাধাৰণ অৱদানৰ বাবে দিয়া আৰু ২০১৮ চনৰ ৮ মাৰ্চত ভাৰতৰ ৰাষ্ট্ৰপতি ৰামনাথ কোবিন্দে প্ৰদান কৰা মহিলাসকলৰ বাবে এই সন্মান সৰ্বোচ্চ অসামৰিক সন্মান। সমগ্ৰ ভাৰতৰ ৩৯ গৰাকী বিজেতাৰ ভিতৰত এই নেটৱৰ্ক অন্যতম আছিল।  এই বঁটা গ্ৰহণ কৰা মোঘুলাম্মা ৩৬ বছৰ বয়সত স্বামী আৰু মাতৃৰ মৃত্যুৰ পিছত পূৰ্ণকালীন কৃষক হৈ পৰিছিল। শাহুৱেকে তেওঁক মিলেট নেটৱৰ্কৰ সৈতে জড়িত কৰি তুলিছিল আৰু জৈৱিকভাৱে বাজৰা খেতি কৰা সফলতাৰ বাবে তাই মনোযোগ লাভ কৰে। নেটৱৰ্কটোৱে কীট নিয়ন্ত্ৰণ আৰু ভাৰ্মিকম্পোষ্ট, গোবৰ আৰু পঞ্চগব্যৰ জৈৱিক ব্যৱহাৰৰ পৰামৰ্শ দিয়ে ৷ ২০১৯ চনত ইউনেস্ক’ৰ পৰা তেওঁলোকে ইকুৱেটৰ বঁটা লাভ কৰিবলৈ নিউয়ৰ্কলৈ যায়। 

## তথ্যসূত্ৰসমূহ

শ্ৰেণী:নাৰী শক্তি পুৰস্কাৰ বিজয়ী
প্ৰেমলীলা বিথালদাস থাকাৰচি

**লেডী থাকাৰচি** নামেৰে পৰিচিত **প্ৰেমলীলা বিথালদাছ** (১৮৯৪–১৯৭৭) এগৰাকী ভাৰতীয় শিক্ষাবিদ আৰু গান্ধীবাদী আছিল নাৰী।

শিক্ষাবিদ আৰু দানবীৰ ছাৰ বিথালডাস থাকাৰচিৰ পত্নী আছিল
প্ৰেমলীলা বিথালদাস থাকাৰচি। ১৯২৫ চনত যেতিয়া তেওঁৰ স্বামীৰ মৃত্যু হয়, তেতিয়া তেওঁৰ বয়স আছিল ৩১ বছৰ। 

অতি কম বয়সতে স্বামীহাৰা হোৱা স্বত্বেও প্ৰেমলীলাই তেওঁৰ বিভিন্ন সমাজহিতৈষী কামসমূহ অব্যাহত ৰাখিছিল, শিক্ষা আৰু সমাজসেৱা এই দুয়োখন ক্ষেত্ৰতে তেওঁ নাৰী শিক্ষাৰ প্ৰসাৰ আৰু প্ৰচাৰৰ হকে নিজকে উৎসৰ্গা কৰিছিল। 

কস্তুৰবা গান্ধী নেচনেল মেম’ৰিয়েল ট্ৰাষ্টৰ অধ্যক্ষ হৈয়েই থাকে (১৯৫৬-১৯৭২), আৰু মুম্বাইৰ এছ এন ডি টি মহিলা বিশ্ববিদ্যালয়ৰ প্ৰথম উপাচাৰ্যও হয়।

শিক্ষাৰ ক্ষেত্ৰত আগবঢ়োৱা অৱদানৰ বাবে তেওঁক ১৯৭৫ চনত ভাৰত চৰকাৰৰ দ্বাৰা ভাৰতৰ দ্বিতীয় সৰ্বোচ্চ অসামৰিক সন্মান পদ্ম বিভূষণ বঁটাৰে সন্মানিত কৰা হৈছিল। 

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় সমাজহিতৈষী নাৰী
শ্ৰেণী:নাৰী শিক্ষা
শ্ৰেণী:গান্ধীবাদী
শ্ৰেণী:নাৰী শিক্ষাবিদ
শ্ৰেণী:পদ্মবিভূষণ বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ষ্টাৰ থিয়েটাৰ, কলকাতা

**বিনোদিনী থিয়েটাৰ** () পূৰ্বতে ষ্টাৰ থিয়েটাৰ নামেৰে জনাজাত আছিল। এইটো কলকাতাৰ হাতীবাগানত অৱস্থিত। ১৮৮৩ চনত থিয়েটাৰটো নিৰ্মাণ কৰা হৈছিল। প্ৰথম অৱস্থাত বিডন ষ্ট্ৰীটত অৱস্থিত এই থিয়েটাৰ পিছলৈ কৰ্ণৱালিছ ষ্ট্ৰীটলৈ স্থানান্তৰিত হয়, যাৰ বৰ্তমান বিধান সৰণি বুলি কোৱা হয়। মিনাৰ্ভা থিয়েটাৰৰ লগতে বিনোদিনী থিয়েটাৰো ব্যৱসায়িক বাংলা থিয়েটাৰৰ প্ৰথম প্ৰতিষ্ঠানসমূহৰ ভিতৰত অন্যতম আছিল।
## ইতিহাস আৰু অৱলোকন
হীৰা লাল সেনে নিৰ্মাণ কৰা চলচ্চিত্ৰসমূহ বিনোদিনী (ষ্টাৰ) থিয়েটাৰৰ লগতে মিনাৰ্ভা আৰু দ্য ক্লাছিক থিয়েটাৰো বংগৰ প্ৰথম প্ৰদৰ্শিত হোৱা অন্যতম স্থান আছিল।  ১৯৮০ৰ দশকত ষ্টাৰ থিয়েটাৰত নাটক প্ৰযোজনা কৰা প্ৰথম সকলৰ ভিতৰত অন্যতম আছিল গিৰীশ চন্দ্ৰ ঘোষ। কলকাতাৰ এই ঐতিহ্য ক্ষেত্ৰ অগ্নিকাণ্ডত ধ্বংস হৈছিল আৰু পিছত স্থানীয় পৌৰ নিগমে পুনৰ নিৰ্মাণ কৰিছিল। পুনৰ্নিৰ্মাণ কৰা ষ্টাৰ থিয়েটাৰে ঐতিহ্যৰ বহন কৰি আহিছে। এই সম্পত্তি এটা ব্যক্তিগত কোম্পানীয়ে ৰক্ষণাবেক্ষণ কৰে।

বৰ্তমান ই মূলতঃ চিনেমা হল; মাহে প্ৰায় দুদিন ইয়াক নাটক মঞ্চস্থ কৰা হয়। কিন্তু শীতকালত ডিচেম্বৰ আৰু জানুৱাৰী মাহত ইয়াত বহুত বেছিকৈ, মাহে দহ দিনমান নাটক মঞ্চস্থ কৰা হয়। প্ৰেক্ষাগৃহটোত উৎকৃষ্ট শব্দযন্ত্ৰ ব্যৱহাৰ কৰা হৈছে। গ্ৰে ষ্ট্ৰীট (অৰবিন্দ সৰণি) আৰু কৰ্ণৱালিছ ষ্ট্ৰীট (বিধান সৰণি)ৰ সংযোগস্থলৰ ওচৰতে ষ্টাৰ থিয়েটাৰ। শোভাবজাৰ সুতানুতি মেট্ৰ’ ষ্টেচনৰ পৰা ১০ মিনিটৰ খোজ কঢ়াৰ বাট। ষ্টাৰ থিয়েটাৰত আণ্ডাৰ গ্ৰাউণ্ড গাড়ী পাৰ্কিং আছে, য’ত নামমাত্ৰ পাৰ্কিং মাচুল লোৱা হয়।
## প্ৰসংগ

## বাহ্যিক সংযোগ
* শ্ৰেণী:পশ্চিমবংগ
শ্ৰেণী:ভাৰতৰ পৰিবেশ্য কলা
শ্ৰেণী:ছবিঘৰ
তিন কন্যা

** তিন কন্যা** () ১৯৬১ চনত মুক্তি পোৱা সত্যজিৎ ৰায়ৰ দ্বাৰা পৰিচালিত এখন ভাৰতীয় বাংলা চলচ্চিত্ৰ। ছবিখন ৰবীন্দ্ৰনাথ ঠাকুৰৰ চুটিগল্পৰ আধাৰত নিৰ্মিত। শিৰোনামটোৰ অৰ্থ হৈছে "তিনিজনী ছোৱালী" আৰু ছবিখনৰ মূল ভাৰতত মুক্তি পোৱা সংস্কৰণত তিনিটা কাহিনী আছিল। কিন্তু আন্তঃৰাষ্ট্ৰীয় মুক্তিৰ সময়ত ছবিখনৰ মাত্ৰ দুটা কাহিনী ৰখা হয়;  দ্বিতীয়টো কাহিনী "মনিহাৰা: দ্য লষ্ট জুৱেলছ" আঁতৰাই দিয়া হয়। এই সংস্কৰণটো ১৯৯৭ চনত ভিএইচএছত “টু ডটাৰ্ছ” নামেৰে মুকলি কৰা হয়। একাডেমী ফিল্ম আৰ্কাইভে ১৯৯৬ চনত তিন কন্যাৰ আন্তঃৰাষ্ট্ৰীয় সংস্কৰণ সংৰক্ষণ কৰে।
## বঁটা
; ৯ম ৰাষ্ট্ৰীয় চলচ্চিত্ৰ বঁটা (১৯৬১)
* শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
; ১৩তম বাৰ্লিন আন্তৰ্জাতিক চলচ্চিত্ৰ মহোৎসৱ
* শ্ৰেষ্ঠ ছবিৰ Selznick Golden Laurel
; ২৫তম বেংগল ফিল্ম জাৰ্ণেলিষ্টচ এছোচিয়েচন এৱাৰ্ড
* শ্ৰেষ্ঠ পৰিচালক আৰু বছৰটোৰ শ্ৰেষ্ঠ ভাৰতীয় ছবি
; কাল্ট ক্ৰিটিক মুভী এৱাৰ্ড (২০১৯)

## তথ্য সংগ্ৰহ

## বাহ্যিক সংযোগ
* satyajitray.org 
* 

* ''San Francisco Chronicle'' review 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৬১ বৰ্ষৰ চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:বঙালী চলচ্চিত্ৰ
শ্ৰেণী:সত্যজিৎ ৰায়
গাৰ্গী গুপ্তা

**গাৰ্গী গুপ্তা** () ভাৰতৰ কলকাতাত মুখ্য কাৰ্যালয় থকা পূব ভাৰতৰ দৃষ্টিশক্তিহীন, অক্ষম আৰু  অভিভাৱকহীন শিশুৰ বাবে উৎসৰ্গিত বহু ইউনিটযুক্ত অলাভজনক সংস্থা Voice Of World (NGO)ৰ প্ৰতিষ্ঠাপক আৰু সম্পাদক। 

## জীৱন
গুপ্তাৰ জন্ম হৈছিল পশ্চিম বংগত। কলকাতাত স্কুলীয়া শিক্ষা শেষ কৰি ভাৰতীয় ৰেলৱেত যোগদান কৰে। পিতৃ-মাতৃৰ মৃত্যুৰ পিছত মহানগৰীৰ ৰাজপথৰ দৰিদ্ৰ ল'ৰা-ছোৱালীবোৰৰ অৱস্থাৰ সৈতে তেওঁৰ প্ৰথম পৰিচয় হৈছিল। 
[left|thumb| [ৰাম নাথ কোৱিন্দ|ৰামনাথ কোবিন্দৰ হাতৰপৰা নাৰী শক্তি পুৰস্কাৰ গ্ৰহণ কৰা অৱস্থাত গুপ্তা। ]]
উত্তৰ কলকাতাৰ পিতৃৰ ভাড়াঘৰত ছটা শিশুৰ পৰিচালনাৰে তেওঁ এই কাম আৰম্ভ কৰিছিল। ২০১৮ চনলৈ এই সংখ্যা হৈছিলগৈ ৩০০ জন।  এইটোৱেই আছিলএই ধৰণৰ ব্যক্তিগতভাৱে পৰিচালিত সংস্থা।  ভইচ অৱ ৱৰ্ল্ডে ১৯৯৮ চনত প্ৰবীৰ গুপ্তাৰ আন এটা ঘৰত দক্ষিণ কলকাতা কেন্দ্ৰ আৰম্ভ কৰিছিল। আৱাসিক কিণ্ডাৰগাৰ্টেন স্কুল, ব্ৰেইল প্ৰেছ  আৰু পুথিভঁৰালৰো ইয়াতেই ব্যৱস্থা কৰা হৈছিল। 

তেওঁৰ সেৱাৰ স্বীকৃতি স্বৰূপে ভাৰতৰ ৰাষ্ট্ৰপতি ৰামনাথ কোবিন্দে ২০১৮ চনৰ ৮ মাৰ্চত নাৰী শক্তি (মহিলা সবলীকৰণ) বঁটাৰে সন্মানিত কৰে। 

## চেৰিটি
*ভইচ্ অৱ ৱৰ্ল্ড*ৰ দ্বাৰা পৰিচালিত এই শিশুসকল অনাথ বা অসুবিধাজনক পৰিয়ালৰ আছিল। বিনামূলীয়া শিক্ষাৰ লগতে তেওঁলোকক পৰ্বতাৰোহণ আৰু ট্ৰেকিংকে ধৰি বিভিন্ন খেলৰ অভিজ্ঞতা প্ৰদান কৰা হৈছিল।  ২০১৮ চনত তেওঁ বিশেষভাৱে সক্ষম শিশুসকলৰ বাবে উপকূলীয় ভ্ৰমণৰ এক ব্যৱস্থাৰ প্ৰৱৰ্তন কৰে।  এই শিশুসকলৰ শিক্ষা সম্পূৰ্ণ কৰাৰ পিছত তেওঁ আৰু তেওঁৰ বেচৰকাৰী সংস্থাই এইসকলৰ পুনৰ্বাসনৰ যত্ন লয়, বিশেষকৈ দৃষ্টিশক্তিহীন ছোৱালীৰ বিশেষ যত্ন লোৱা হয়।  

## উল্লেখযোগ্য কাম

** ১৯৯২ চনত তেওঁ ‘ভইচ অৱ ৱৰ্ল্ড’ এন জি অ’ প্ৰতিষ্ঠা কৰে যিয়ে পূব ভাৰতৰ দৃষ্টিহীন আৰু অক্ষম অনাথ শিশুৰ বাবে কাম কৰে। 
** ১৯৯৭ চনত ৩০০জন আৱাসিক আৰু ৩০০০জন অনাৱাসিক হিতাধিকাৰীৰ বাবে আৱাসিক সুবিধা আৰম্ভ কৰা হয়। 
** ২০০১ চনত বাংলা শব্দৰ নথিপত্ৰসমূহ ব্ৰেইললৈ স্থানান্তৰ কৰিবলৈ অনুবাদ চফ্টৱেৰ বিকশিত কৰে। 
** উচ্চ শিক্ষা গ্ৰহণ কৰা দৃষ্টিশক্তিহীন মহিলাসকলৰ বাবে ঋষ্ৰাত এটা ঘৰ স্থাপন কৰে। 
** তেওঁৰ এন জি অ'ই শিক্ষক প্ৰশিক্ষণ মহাবিদ্যালয় চলায় য'ত প্ৰতিবন্ধী ছাত্ৰ-ছাত্ৰীসকলে বৃত্তি লাভ কৰে।
*

## বঁটা আৰু সন্মান

* ৮ মাৰ্চ ২০১৮: নাৰী শক্তি পুৰস্কাৰ, ভাৰতৰ মহিলাৰ বাবে আগবঢ়োৱা সৰ্বোচ্চ অসামৰিক বঁটা।  

## তথ্যসূত্ৰ

## বাহ্যিক সংযোগসমূহ

* ভাৰতৰ ৰাষ্ট্ৰপতিৰ পৰা বঁটা গ্ৰহণ কৰা গাৰ্গী গুপ্তা
শ্ৰেণী:জীৱিত ব্যক্তি
তেজছ (চলচ্চিত্ৰ)

**তেজছ্** () 
২০২৩ চনত নিৰ্মিত ভাৰতীয় হিন্দী ভাষাৰ একচন থ্ৰিলাৰ ছবি; যাৰ লেখক আৰু পৰিচালক সৰ্বেশ মেৱাৰা আৰু প্ৰযোজক ৰনি স্ক্ৰুৱালা। ছবিখনত কংগনা ৰানাৱটে মুখ্য চৰিত্ৰত অভিনয় কৰিছে আৰু লগতে অংশুল চৌহান আৰু বৰুণ মিত্ৰই সহযোগী চৰিত্ৰত অভিনয় কৰিছে।

২০২৩ চনৰ ২৭ অক্টোবৰত ছবিখন মুক্তি পায় আৰু সমালোচকৰ পৰা বেছিভাগেই নেতিবাচক বিশ্লেষণ লাভ কৰে। মুক্তিৰ প্ৰথম দুদিনতে হিন্দী চলচ্চিত্ৰৰ অন্যতম বৃহৎ বক্স অফিচ দুৰ্যোগ হিচাপে তেজছে আত্মপ্ৰকাশ কৰে। ইয়াৰ আৰম্ভণিৰ দিনটোত বেছিভাগ থিয়েটাৰত প্ৰদৰ্শন বাতিল কৰা হয়।
## প্ৰচাৰ
ভাৰতীয় জনতা পাৰ্টিৰ উত্তৰ প্ৰদেশৰ মুখ্যমন্ত্ৰী যোগী আদিত্যনাথ আৰু উত্তৰাখণ্ডৰ মুখ্যমন্ত্ৰী পুষ্কৰ সিং ধামী ২০২৩ চনৰ ৩১ অক্টোবৰত কংগনা ৰানাউটৰ সৈতে লক্ষ্ণৌত ছবিখন চোৱাৰ পিছত এই ছবিখনলৈ সমৰ্থন আগবঢ়ায়।

ৰানাৱটে মন্তব্য কৰিছিল যে যোগী আদিত্যনাথে "আমাক আশ্বাস দিছে যে তেওঁ আমাক আৰু আমাৰ ছবিখনক আমাৰ সকলো শত্ৰু আৰু জাতীয়তাবাদ বিৰোধী উপাদানৰ পৰা ৰক্ষা কৰিব আৰু জাতীয়তাবাদীসকলক ছবিখন চাবলৈ আৰু ইয়াৰ সৈতে সংযোগ স্থাপন কৰিবলৈ অনুপ্ৰাণিত কৰিব"।[20] ৰানাউটক ৰাজনীতিক ব্যৱহাৰ কৰি ৰাইজক ছবিখন চাবলৈ প্ৰভাৱিত কৰাৰ বাবে সমালোচনা কৰা হৈছিল।

২০২৩ চনৰ হামাছ-ইজৰাইল সংঘাতৰ মাজতে ৰানাউটে ছবিখনৰ প্ৰচাৰৰ বাবে ইজৰাইলৰ দূতাবাসলৈও গৈছিল আৰু সমালোচনাৰ সন্মুখীনও হৈছিল।
## তথ্য সংগ্ৰহ

## বাহ্যিক সংযোগ
* 
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০২৩ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
কৃষ্ণা যাদৱ

**কৃষ্ণা যাদৱ** () এজন ভাৰতীয় উদ্যোগী মহিলা।  দিল্লীৰ কৃষি বিজ্ঞান কেন্দ্ৰৰ পৰা প্ৰশিক্ষণ লৈ আৰম্ভ কৰা সফল আচাৰ ব্যৱসায়ৰ বাবে তেওঁ পৰিচিত।  কেইবাবছৰ ধৰি তেওঁ পথৰ কাষত আচাৰ বিক্ৰী কৰিছিল আৰু লাহে লাহে তেওঁৰ উদ্যোগটোক চাৰি কোটি টকাৰ ব্যৱসায়েৰে চাৰিটা ভিন্ন সত্তালৈ ৰূপান্তৰিত কৰিছিল। ২০১৬ চনত তেওঁ নাৰী শক্তিৰ সন্মানেৰে সন্মানিত হৈছিল 

## জীৱন
[alt=Yadav receiving Nari Shakti Puraskar from the President|left|thumb| ৰাষ্ট্ৰপতিৰ পৰা [নাৰী শক্তি পুৰস্কাৰ গ্ৰহণ কৰা অৱস্থাত যাদৱ]]
যাদৱে স্কুলীয়া শিক্ষা লাভ কৰা নাছিল আৰু আনুষ্ঠানিক শিক্ষাৰো অভাৱ আছিল।  তেওঁ শস্য চপোৱা কামত বৰ্তি হৈয়ে ডাঙৰ হৈছিল। স্বামীৰ গাড়ীৰ ব্যৱসায় বিফল হোৱাত তেওঁলোকে বুলণ্ডশ্বহৰত থকা ঘৰটো বিক্ৰী কৰিবলগীয়া হৈছিল।  এনে পৰিস্থিতিত তেওঁলোক দিল্লীলৈ গুচি যোৱাৰ সিদ্ধান্ত লয়। যোৱাৰ পূৰ্বে টকা ধাৰলৈ লৈ তেওঁ তেওঁৰ স্বামী উপাৰ্জনৰ ক্ষেত্ৰত সহয় কৰিছিল। তিনিমাহ কটোৱাৰ পাছতো স্বামীৰ কোনো ভাগ্য উদয় নোহোৱাত  যাদৱে স্বামীৰ লগতে  তেওঁলোকৰ তিনিটা সন্তানৰ সৈতে দিল্লীলৈ স্থানান্তৰিত হয়। দিল্লীত বসতি স্থাপন কৰাৰ পিছত তেওঁলোকে কিছু পাচলি খেতি কৰিছিল যদিও বিক্ৰী কৰাত অসুবিধা পাইছিল। তাৰ পিছত তেওঁ আচাৰ আৰু ব্যৱসায় হিচাপে ইয়াৰ সম্ভাৱনাৰ বিষয়ে জ্ঞাত হয়। অৱশ্যে তেওঁ আচাৰৰ ব্যৱসায় এটা কৰিবলৈ প্ৰশিক্ষণৰ প্ৰয়োজন অনুভৱ কৰিলে।  দিল্লীৰ উজৱা গাঁৱৰ কৃষি বিজ্ঞান কেন্দ্ৰত প্ৰশিক্ষণত অংশ লৈ এই কাম আগুৱাই নিয়ে।

২০০২ চনত যাদৱে আচাৰ উৎপাদন আৰম্ভ কৰে।  প্ৰথম অৱস্থাত চিনাকি ব্ৰেণ্ড নহয় বাবে তাই গেলামালৰ দোকানত বিক্ৰী কৰাৰ ব্যৱস্থা কৰিব নোৱাৰিলে, সেয়েহে স্বামীয়ে ৰাস্তাৰ কাষত বিক্ৰী কৰিবলৈ আৰম্ভ কৰিলে, আনহাতে তেওঁ সন্তানৰ সৈতে এইবোৰ উৎপাদন কৰা কামত বৰ্তি হ'ল।  ২০১৩ চনলৈকে তেওঁ ১৫০ বিধতকৈও অধিক আচাৰ বিক্ৰী কৰিছিল আৰু ২০১৬ চনত তেওঁ ২০০ টন খাদ্য সামগ্ৰী বিক্ৰী কৰা বুলি জানিব পৰা গৈছে।  তেওঁৰ এই প্ৰচেষ্টাই গ্ৰাম্য অঞ্চলত চাকৰিৰো সৃষ্টি কৰিছে।  তেওঁ আৰু তেওঁৰ স্বামী জি এছ যাদৱে নাজাফগড়ত এখন দোকান খোলে ৷  খবৰ অনুসৰি তেওঁৰ চাৰিটা ভিন্ন ব্যৱসায়িক উদ্যোগ আছে আৰু তেওঁৰ বাৰ্ষিক টাৰ্ণঅভাৰ ৪ কোটি টকাৰ বুলি জানিব পৰা গৈছে। 

২০১৬ চনত নাৰী আৰু শিশু উন্নয়ন মন্ত্ৰালয়ে আন্তঃৰাষ্ট্ৰীয় নাৰী দিৱসৰ দিনা নাৰী শক্তি পুৰস্কাৰৰ বাবে তেওঁক মনোনীত কৰিছিল।  নতুন দিল্লীৰ ৰাষ্ট্ৰপতি ভৱনত এই বঁটা প্ৰদান কৰে ৰাষ্ট্ৰপতি প্ৰণৱ মুখাৰ্জীয়ে । আন চৈধ্যগৰাকী মহিলা আৰু সাতখন প্ৰতিষ্ঠানকো একেদিনাই তেওঁলোকৰ সাফল্য আৰু অৱদানৰ বাবে সন্মানিত কৰা হয়। 

## বাহ্যিক সংযোগসমূহ

* তেজস্বিনীঃ নাৰী শক্তি বঁটা বিজয়ী কৃষ্ণ যাদৱৰ সৈতে পাৰস্পৰিক ক্ৰিয়া-কলাপ - ডিডি নিউজ

## তথ্যসূত্ৰসমূহ

শ্ৰেণী:নাৰী শক্তি পুৰস্কাৰ বিজয়ী
শ্ৰেণী:জীৱিত ব্যক্তি
কাকিনাড়া কাজা

** কাকিনাড়া কাজা**()  হৈছে ভাৰতৰ অন্ধ্ৰপ্ৰদেশৰ কাকিনাড়াৰ পৰা অহা পৰম্পৰাগত মিঠাই, যিটো ইয়াৰ অনন্য সোৱাদ আৰু প্ৰস্তুতিৰ বাবে জনাজাত। ই প্ৰধানকৈ দুটা প্ৰকাৰৰ পোৱা যায়: ফুটা, নলাকাৰ *গত্তম কাজা* আৰু স্তৰযুক্ত *মদাথা কাজা*, প্ৰত্যেকেই সুকীয়া গাঁথনি আৰু সোৱাদ প্ৰদান কৰে। 
অন্ধ্ৰ প্ৰদেশত এই মিঠাইৰ সাংস্কৃতিক গুৰুত্ব উল্লেখযোগ্য, ইয়াৰ উত্তৰাধিকাৰ ৰক্ষাৰ বাবে ভৌগোলিক সূচক (জি আই) টেগ লাভৰ প্ৰচেষ্টা চলি আছে। আনুষংগিক তাপেশ্বৰম কাজাৰ লগতে ই সমগ্ৰ তেলেগু ৰাজ্যসমূহৰ এক প্ৰিয় সুস্বাদু মিঠাই।
## ইতিহাস
১৮৯১ চনত মিঠাইৰ বিশেষজ্ঞ চিট্টিপেড্ডি কোটাইয়াই   কাকিনাড়াত এখন মিঠাইৰ দোকান স্থাপন কৰাৰ সময়ত এই কাকিনাড়া কাজাৰ উৎপত্তি হৈছিল। বৰ্তমান কোটাইয়া ছুইটছ নামেৰে চলি থকা এই দোকানখনে কাকিনাড়া আৰু ৰাজাহমুণ্ড্ৰীত শাখাৰ সম্প্ৰসাৰণ কৰি  কাকিনাড়া মিঠাইৰ প্ৰভাৱ পেলাইছে।
গত্তাম কাজা নামটো ইয়াৰ ফুটা নলাকাৰ আকৃতিৰ পৰাই আহিছে, যিটো "চিলিণ্ডাৰ" (তেলেগু ভাষাত গটম)ৰ দৰে। ময়দা আৰু ঘিউৰে তৈয়াৰ কৰাৰ পাছত কৰি চেনিপানীত তিয়াই থোৱা হয়, যাৰ ফলত বাহিৰৰ ফালে টান আৰু ভিতৰৰ অংশ  চেনিপানীৰে ভৰা মিঠা হয়।

মদাথা কাজা বা তাপেশ্বৰম কাজাৰ এটা ভিন্নতা হৈছে স্তৰযুক্ত বৈশিষ্ট্য থকা যিয়ে চেনিপানীয়ে হীৰা আকৃতিটোক ধৰি ৰাখে। কাকিনাড়াৰ ওচৰৰ এখন গাঁও তাপেশ্বৰামৰ পৰা উৎপত্তি হোৱা এই কাজাৰ গাঁথনি সুকীয়া আৰু গত্তম কাজাৰ তুলনাত অলপ শুকান হয়। এই সংস্কৰণত চেনিপানীবোৰ ভিতৰত নহয়, তাৰ স্তৰতহে থাকে। যদিও মদাথা কাজা তাপেশ্বৰম কাজাৰ পৰা অলপ পৃথক—প্ৰথমটো শুকান—ইয়াক প্ৰায়ে পিছৰটোৰ সৈতে বুলি ভবা হয়।
## প্ৰস্তুতি আৰু ভিন্নতা
কাকিনাদা কাজাৰ মূল উপাদানসমূহ হ’ল ময়দা, চেনি, আৰু তেল। আটা, চান্না(গাখীৰৰ কঠিন পদাৰ্থ), আৰু তেলৰ মিশ্ৰণেৰে আকাংক্ষিত ৰূপত আকৃতি দি সোণালী হোৱালৈকে তেলত ভজা হয়। তাৰ পিছত ভজা টুকুৰাবোৰ চেনিপানীত তিয়াই লোৱা হয়, যাৰ ফলত ইহঁতক এক অনন্য গাথঁনি আৰু সোৱাদ পোৱা যায়।

কাকিনাড়া কাজাৰ দুটা প্ৰাথমিক ভিন্নতা আছে:

* **গটম কাজা**: ইয়াৰ ফুটা নলাকাৰ আকৃতিৰ বাবে চেনীপানীৰে  ভিতৰৰ অংশ ভৰি থাকে আৰু মুখত দিয়াৰ লগে লগে গলি যোৱা যেন লাগে।
* **মদাথা কাজা**: ময়দাৰ লাৰুবোৰ বেলিলৈ স্তৰত তৈয়াৰ কৰা এই কাজাৰ গাথঁনি একে যদিও ঠাণ্ডা হলে কঠিন হৈ পৰে।
## সাংস্কৃতিক তাৎপৰ্য্য
২০১৮ চনৰ আগষ্ট মাহৰ পৰা অন্ধ্ৰ প্ৰদেশ চৰকাৰ ইয়াৰ সাংস্কৃতিক আৰু আঞ্চলিক গুৰুত্বক স্বীকৃতি দিবলৈ ভৌগোলিক ইংগিত (জি আই) টেগৰ বাবে আবেদন কৰাৰ প্ৰক্ৰিয়া আৰম্ভ কৰে।
১৮৯১ চনৰ পৰা ২০২০ চনৰ অক্টোবৰ মাহলৈকে এই মিঠাই উৎপাদন কৰি অহা চিট্টিপেড্ডি কোটাইয়াহ পৰিয়ালেও ইয়াৰ উত্তৰাধিকাৰ ৰক্ষাৰ বাবে জি আই টেগটো সুৰক্ষিত কৰাৰ পদক্ষেপ গ্ৰহণ কৰিছিল।

## তথ্য সূত্ৰ

শ্ৰেণী:খাদ্য
নিশা চৌধুৰী

**নিশা চৌধুৰী** (,১৯৫২–২০০১) এগৰাকী সামাজিক আৰু ৰাজনৈতিক সমাজকৰ্মী আছিল৷ তেওঁ ১৯৯০ চনত ভাৰতীয় জাতীয় কংগ্ৰেছৰ প্ৰাৰ্থী হিচাপে ভাৰতৰ গুজৰাট ৰাজ্যৰ সবৰকান্ত সমষ্টিৰ পৰা তিনিবাৰকৈ লোকসভালৈ নিৰ্বাচিত হৈছিল।
## ব্যক্তিগত জীৱন
নিশা চৌধুৰীৰ ১৯৫২ চনৰ ১০ ছেপ্টেম্বৰত ভাৰতৰ ৰাজস্থান ৰাজ্যৰ ডুংগৰপুৰ জিলাৰ ছাক্লাৱাড়াত জন্মগ্ৰহণ হৈছিল। ১৯৯০ চনত স্বামীৰ লগত তেওঁৰ বিবাহ বিচ্ছেদ হয়। তেওঁলোকৰ দুটি সন্তান আছিল। আশীৰ দশকৰ শেষৰ ফালে তেওঁ আছিল প্ৰাক্তন মুখ্যমন্ত্ৰী অমৰসিং বি চৌধুৰীৰ সংগী। ১৯৯১ চনৰ ১৩ জুলাইত দম্পতীৰ বিবাহ হয়। এই বিয়াখনে বিতৰ্কৰ সৃষ্টি কৰে কাৰণ অমৰসিং চৌধাৰী এতিয়াও তেওঁৰ প্ৰথম পত্নী গজৰাবেনৰ সৈতে বিবাহিত আছিল যাৰ সৈতে তেওঁৰ ৩টা সন্তান আছিল। ১৯৯৬, ১৯৯৮ আৰু ১৯৯৯ চনত নিশা লোকসভালৈ নিৰ্বাচিত হয়।

## শিক্ষা আৰু আগ্ৰহ
নিশা সমাজবিজ্ঞানত এম.এ. পিলানীৰ বিৰলা ইনষ্টিটিউট আৰু জয়পুৰৰ ৰাজস্থান বিশ্ববিদ্যালয়ত শিক্ষা গ্ৰহণ কৰিছিল। নিশাৰ চখৰ ভিতৰত আছিল গায়ন-বায়ন, সংগীত আৰু শাস্ত্ৰীয় নৃত্য। নিশা এগৰাকী ক্ৰীড়াবিদ। হকী, টেনিছ আৰু বেডমিণ্টনৰ দৰে কেইবাটাও খেলত তেওঁ অংশগ্ৰহণ কৰিছিল। তেখেতে নেচনেল কেডেট কৰ্পছৰ সদস্যও আছিল আৰু বহু বছৰ ধৰি নতুন দিল্লীত গণৰাজ্য দিৱসৰ কণ্টিজেণ্ট কেম্পতো অংশগ্ৰহণ কৰিছিল।
## কৰ্মজীৱন
নিশাই জয়পুৰৰ অল ইণ্ডিয়া ৰেডিঅ’ত ৰেডিঅ’ আৰ্টিষ্ট হিচাপে কাম কৰিছিল। ৰাজ্যিক সমাজ কল্যাণ উপদেষ্টা ব’ৰ্ডৰ অধ্যক্ষ হিচাপে নিশাই মহিলা আৰু শিশু কল্যাণৰ বাবে আৰু পিছপৰা শ্ৰেণী বিশেষকৈ জনজাতীয় লোকসকলৰ উন্নতিৰ দিশত তেওঁ কাম কৰিছিল। গোটেই কেৰিয়াৰত তেওঁ কেইবাটাও সামাজিক আৰু শিক্ষানুষ্ঠানৰ সৈতে জড়িত হৈ আছে আৰু অসুবিধাগ্ৰস্তসকলৰ বাবে কাম কৰি আহিছে।

লোকসভাৰ সাংসদ পদত অধিষ্ঠিত হৈ থাকোঁতেই ২০০১ চনত নিশা চৌধাৰীৰ মৃত্যু হয়। ইয়াৰ পৰিণতিত সম্পন্ন হোৱা উপ-নিৰ্বাচনত কংগ্ৰেছৰ মধুসুদন মিষ্ট্ৰীয়ে জয়লাভ কৰে।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:শিক্ষাবিদ
শ্ৰেণী:সমাজকৰ্মী
শ্ৰেণী:ক্ৰীড়াবিদ
শ্ৰেণী:ৰাজনৈতিক ক্ষেত্ৰত নাৰী
কমলা চৌধুৰী

**কমলা চৌধৰী** (;২২ ফেব্ৰুৱাৰী ১৯০৮ – ১৯৭০) হিন্দী ভাষাৰ এগৰাকী ভাৰতীয় চুটিগল্প লেখিকা আৰু তৃতীয় লোকসভাৰ হাপুৰৰ সাংসদ।
## প্ৰাথমিক জীৱন
১৯০৮ চনৰ ২২ ফেব্ৰুৱাৰীত লক্ষ্ণৌত কমলা চৌধৰীৰ জন্ম হৈছিল। তেওঁৰ পিতৃ ৰায় মনমোহন দয়াল এজন উপ-সংগ্ৰাহক আছিল।  তেওঁৰ আজোককাক (মাতৃৰ ফালৰ) ১৮৫৭ চনৰ প্ৰথম স্বাধীনতা যুদ্ধত লক্ষ্ণৌত থকা স্বতন্ত্ৰ অৱধ বাহিনীৰ সেনাপতি আছিল।
## কৰ্মজীৱন
১৯৩০ চনৰ নাগৰিক অমান্য আন্দোলনৰ সময়ত চৌধুৰীয়ে ভাৰতীয় জাতীয় কংগ্ৰেছত যোগদান কৰে। তেতিয়াৰ পৰাই ভাৰতীয় স্বাধীনতা আন্দোলনৰ সৈতে সক্ৰিয়ভাৱে জড়িত হৈ পৰাত ব্ৰিটিছ কৰ্তৃপক্ষই একাধিকবাৰ কাৰাগাৰত তেওঁক বন্দী কৰিছিল। নিখিল ভাৰত কংগ্ৰেছ কমিটীৰ ৫৪ সংখ্যক অধিৱেশনৰ সময়ত তেওঁ জ্যেষ্ঠ উপাধ্যক্ষ হিচাপে কাম কৰিছিল। তেওঁ ভাৰতৰ সংবিধান সভাৰ নিৰ্বাচিত সদস্য আছিল আৰু সংবিধান গৃহীত হোৱাৰ পিছত ১৯৫২ চনলৈকে তেওঁ ভাৰতৰ প্ৰাদেশিক চৰকাৰৰ সদস্য হিচাপে কাৰ্যনিৰ্বাহ কৰিছিল।

১৯৬২ চনত হাপুৰৰ পৰা ভাৰতীয় সাধাৰণ নিৰ্বাচনত কংগ্ৰেছৰ আনুষ্ঠানিক প্ৰাৰ্থী হিচাপে জয়ী হৈ চৌধুৰী তৃতীয় লোকসভাৰ সদস্য হয়।তেওঁ নিজৰ নিকটতম প্ৰতিদ্বন্দ্বীক ২৮,৬৩৩ টা ভোটৰ ব্যৱধানত পৰাস্ত কৰে। তেওঁৰ গল্পৰ চাৰিটা সংকলন; উনমাদ (১৯৩৪), পিকনিক (১৯৩৬), যাত্ৰা (১৯৪৭) আৰু বেল পাত্ৰ প্ৰকাশ পাইছিল। লিংগ বৈষম্য, কৃষকৰ শোষণ আৰু বিধৱাৰ দুৰ্বল অৱস্থা তেওঁৰ ৰচনাৰ মূল বিষয়বস্তু আছিল।
## ব্যক্তিগত জীৱন
১৯২২ চনৰ ফেব্ৰুৱাৰী মাহত জে.এম.চৌধৰীৰ সৈতে তেওঁৰ বিবাহ হয়।তেওঁৰ শহুৰেক স্বৰাজ্য পাৰ্টিৰ অন্যতম প্ৰতিষ্ঠাপক আছিল। লেখক আৰু লেখিকা ড° ইৰা ছাক্সেনাৰ লগতে প্ৰয়াত মাধবেন্দ্ৰ মোহন আৰু ড° হেমেন্দ্ৰ মোহন চৌধুৰীকে ধৰি কেইবাটাও সন্তানৰ তেওঁ মাতৃ।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গল্পকাৰ
শ্ৰেণী:ভাৰতৰ স্বাধীনতা সংগ্ৰামী
দেৱাশ্ৰী চৌধুৰী

**দেবাশ্ৰী চৌধুৰী** (ইংৰাজী : Debasree Chaudhuri ; জন্ম: ৩১ জানুৱাৰী ১৯৭১) এগৰাকী ভাৰতীয় ৰাজনীতিবিদ৷ তেওঁ ২০১৯ চনৰ পৰা ২০২১ চনলৈ ভাৰত চৰকাৰৰ দ্বিতীয় মোদী মন্ত্ৰীসভাৰ নাৰী আৰু শিশু উন্নয়নৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল। ভাৰতীয় জনতা পাৰ্টিৰ সদস্য হিচাপে ২০১৯ চনৰ ভাৰতীয় সাধাৰণ নিৰ্বাচনত পশ্চিম বংগৰ ৰায়গঞ্জ সমষ্টিৰ পৰা তেওঁ ১৭ নং লোকসভালৈ নিৰ্বাচিত হৈছিল।

## প্ৰাথমিক জীৱন
বালুৰঘাটত দেবিদাস চৌধুৰী আৰু ৰত্ন চৌধুৰীৰ ঘৰত দেৱাশ্ৰী চৌধুৰীয়ে জন্মগ্ৰহণ কৰিছিল। বুৰ্দবান বিশ্ববিদ্যালয়ৰ পৰা কলা শাখাত তেওঁ স্নাতকোত্তৰ ডিগ্ৰী লাভ কৰে।

## ৰাজনৈতিক জীৱন
নতুন দিল্লীত ৩১ মে' ২০১৯ তাৰিখে দেৱাশ্ৰী চৌধুৰীয়ে মহিলা আৰু শিশু উন্নয়নৰ ৰাজ্যিক মন্ত্ৰী হিচাপে দায়িত্ব লৈছিল৷

২০১৬ চনৰ ১৬ ডিচেম্বৰত কলকাতাৰ টিপু চুলতান মছজিদৰ শ্বাহী ইমাম মৌলাউনা নূৰ উৰ ৰহমান বৰকতিয়ে কৰা মন্তব্যক গৰিহণা দি বৈষণবনগৰৰ বিধায়ক স্বাধীন কুমাৰ সৰকাৰ আৰু অন্যান্য স্থানীয় বিজেপি নেতাসকলৰ সৈতে চৌধুৰীক গ্ৰেপ্তাৰ কৰা হয়। ইয়াৰ পূৰ্বে ২০১৯ চনলৈকে বিজেপি কলকাতা দক্ষিণ উপনগৰ জিলাৰ জিলা পৰ্যবেক্ষক আছিল দেৱাশ্ৰী চৌধুৰী।

২০১৯ চনৰ ভাৰতীয় সাধাৰণ নিৰ্বাচনত ৰায়গঞ্জ লোকসভা সমষ্টিৰ পৰা চৌধুৰীয়ে ৫,১১,৬৫২ টা ভোট লাভ কৰি জয়লাভ কৰে। ২০১৯ চনৰ মে' মাহত তেওঁ চৌধুৰী মহিলা আৰু শিশু উন্নয়নৰ ৰাজ্যিক মন্ত্ৰী হয়।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পশ্চিমবঙ্গৰ ব্যক্তি
প্ৰেমলা চাৱন

**প্ৰেমলাবাই** আৰু **প্ৰেমালাকাকী** নামেৰেও পৰিচিত **প্ৰেমলা চাভান** (, ২ জুলাই ১৯১৮ – ৮ জুলাই ২০০৩) এগৰাকী ভাৰতীয় ৰাজনীতিবিদ৷ তেওঁ লোকসভা আৰু ৰাজ্যসভাৰ সদস্য আছিল। তেওঁ সৰ্বভাৰতীয় মহিলা ক্ৰিকেট সন্থাৰ প্ৰতিষ্ঠাপক-সভানেত্ৰী আছিল৷তেওঁ ভাৰতীয় সমাজত মহিলাৰ কল্যাণৰ বাবে অৰিহণা যোগোৱা আন বিভিন্ন কামৰ সৈতে জড়িত আছিল। লোকসভা আৰু ৰাজ্যসভাত সৰ্বাধিক সংখ্যক প্ৰতিনিধিত্ব (চাৰিবাৰ)ৰ অভিলেখ ৰখাৰ বাবে চাৱন উল্লেখযোগ্য৷ তেওঁ মহাৰাষ্ট্ৰৰ এগৰাকী মহিলা সাংসদ।

## ব্যক্তিগত জীৱন
গুজৰাটৰ বৰোদা জিলাত এম এন ৰাও জগদলেৰ ঘৰত প্ৰেমলা চাৱনৰ জন্ম হৈছিল । তেওঁ ইন্দোৰত প্ৰাথমিক আৰু মাধ্যমিক শিক্ষা সমাপ্ত কৰে আৰু তাৰ পিছত তেওঁ ছেইণ্ট জেভিয়াৰ কলেজ,বম্বেলৈ যায় আৰু মণ্টেছৰী শিক্ষাত ডিপ্লমা লাভ কৰে।.  ১৯৪২ চনৰ ২৭ এপ্ৰিলত প্ৰেমালা চাৱনে দজিছাহেব চাৱনৰ সৈতে বিবাহপাশত আবদ্ধ হয়। তেওঁ মহাৰাষ্ট্ৰৰ প্ৰাক্তন মুখ্যমন্ত্ৰী পৃথ্বীৰাজ চাৱনৰ লগতে নিৰুপমা অজিতৰাও যাদৱ আৰু বিদ্যুলতা ব্যাংকতৰাও ঘোৰপাডেৰ মাতৃ আছিল।
## ৰাজনৈতিক জীৱন
### লোকসভা আৰু ৰাজ্যসভা
১৯৫২ চনৰ পৰা ১৯৬০ চনলৈ মহাৰাষ্ট্ৰৰ কৃষক আৰু মজদুৰ দলৰ তেওঁ সদস্য আছিল। পিছলৈ পঞ্চম লোকসভা (১৯৭১–৭৭), ষষ্ঠ লোকসভা (১৯৭৭–৭৯), অষ্টম লোকসভা (১৯৮৪–৮৯), আৰু ৰাজ্যসভা (১৯৮০–৮৪)ত ভাৰতীয় জাতীয় কংগ্ৰেছ দলক তেওঁ প্ৰতিনিধিত্ব কৰিছিল। স্বামীৰ মৃত্যুৰ পিছত ১৯৭৩ চনত উপ-নিৰ্বাচনত বিনা প্ৰতিদ্বন্দ্বিতাৰে তেওঁ লোকসভালৈ নিৰ্বাচিত হয়।পৰৱৰ্তী তিনিটা কাৰ্যকালৰ বাবে কাৰাড সমষ্টিৰ পৰা পুনৰ নিৰ্বাচিত হয়। কংগ্ৰেছৰ জৰুৰীকালীন বিভাজনৰ পিছত যেতিয়া ৰাজ্যখনৰ বহু দলৰ প্ৰবীণ সৈনিকে দেৱৰাজ উৰ্ছৰ নেতৃত্বত কংগ্ৰেছৰ লগত মিত্ৰতা কৰিছিল, তেতিয়া চাৱনে ইন্দিৰা গান্ধীৰ সৈতে থাকিবলৈ বাছি লৈছিল আৰু সেই সময়ত কংগ্ৰেছ(আই)ৰ ৰাজ্যিক সভাপতি হিচাপেও কাৰ্যনিৰ্বাহ কৰিছিল। ১৯৮০ চনত যেতিয়া ইন্দিৰা গান্ধী ক্ষমতালৈ ঘূৰি আহে তেতিয়া ১৯৮১ চনত তেওঁ চাৱনক ৰাজ্যসভালৈ মনোনীত কৰে। ১৯৮৯ চনত চাৱনে কাৰাডৰ পৰা পুনৰ লোকসভালৈ নিৰ্বাচিত হয়। ১৯৯১ চনত ৰাজীৱ গান্ধীয়ে তেওঁৰ পুত্ৰক সংসদত পৰিয়ালটোৰ ৰাজনৈতিক উত্তৰাধিকাৰ অব্যাহত ৰাখিবলৈ কোৱাত চাৱনে ৰাজনীতিৰ পৰা অৱসৰ গ্ৰহণ কৰে।

### কমিটীৰ অভিজ্ঞতা
১৯৮৫ চনৰ পৰা ১৯৮৭ চনলৈকে চাৱন অধীনস্থ আইন সমিতি, চৰকাৰী ভাষা সমিতি আৰু ব্যৱসায়িক পৰামৰ্শদাতা সমিতিৰ সদস্য আছিল৷ তেওঁ ১৯৮৭ চনৰ পৰা ১৯৮৯ চনলৈকে নিয়ম সমিতিৰ সদস্য; ১৯৯০ চনত পৰামৰ্শদাতা সমিতি, পাৰমাণৱিক শক্তি, মহাকাশ, ইলেক্ট্ৰনিক্স, মহাসাগৰ উন্নয়ন বিভাগ আৰু বিজ্ঞান আৰু প্ৰযুক্তি মন্ত্ৰালয়ৰ সদস্য আছিল।

## সামাজিক কাম-কাজ
কাৰাডৰ পলিটেকনিক ইঞ্জিনিয়াৰিং কলেজৰ প্ৰতিষ্ঠাপক চাৱনে ১৯৫১ চনত কাৰাডত প্ৰথম মণ্টেছৰী স্কুল আৰম্ভ কৰে। ইয়াৰ উপৰি ১৯৫০ চনত কাৰাডত মহিলা মণ্ডল আন্দোলন আৰম্ভ কৰে। পিছলৈ ১৯৭৩ চনত তেওঁ নিখিল ভাৰত মহিলা ক্ৰিকেট সন্থা প্ৰতিষ্ঠা কৰে।

## মৃত্যু
২০০৩ চনৰ ৮ জুলাইত চাৱনৰ মৃত্যু হয়।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:মৃত ব্যক্তি
লকেট চেটাৰ্জী

**লকেট চেটাৰ্জী** (; জন্ম: ৪ ডিচেম্বৰ ১৯৭৪) ভাৰতৰ পশ্চিম বংগৰ এগৰাকী ভাৰতীয় অভিনেত্ৰী, ৰাজনীতিবিদ আৰু হুগলী (লোকসভা সমষ্টি)ৰ প্ৰাক্তন সংসদ সদস্য। তেওঁ এগৰাকী শাস্ত্ৰীয় নৃত্যশিল্পীও। তেওঁ ভাৰত নাট্যম, কথাকলি, মণিপুৰী আৰু সৃজনীমূলক  ত প্ৰশিক্ষণ সম্পূৰ্ণ কৰিছিল৷ তেওঁ টলিউদত অভিনেত্ৰী হিচাপে বেছি পৰিচিত। ইয়াৰ পূৰ্বে তেওঁ পশ্চিম বংগৰ ভাৰতীয় জনতা পাৰ্টিৰ মহিলা শাখা বিজেপি মহিলা মৰ্চাৰ ৰাজ্যিক সভানেত্ৰী আছিল। এতিয়া তেওঁ পশ্চিমবংগৰ ভাৰতীয় জনতা পাৰ্টিৰ সাধাৰণ সম্পাদিকা।
## প্ৰাৰম্ভিক জীৱন
চেটাৰ্জীৰ পিতৃ অনিল চেটাৰ্জী দক্ষিণেশ্বৰ কালী মন্দিৰৰ পুৰোহিত আছিল৷ তেওঁ ককাকো একেই কামৰ লগতে জড়িত হৈছিল। মাকে লকেট চেটাৰ্জীক নৃত্যৰ বিদ্যালয়লৈ লৈ গৈছিল। চেটাৰ্জীয়ে অষ্টম শ্ৰেণীৰ ছাত্ৰী হৈ থাকোঁতে মমতা শংকৰ বেলেট দলৰ সৈতে বিদেশলৈ গৈছিল।  কলিকতাৰ দক্ষিণেশ্বৰ অঞ্চলৰ উত্তৰ প্ৰান্তত মা গংগা (হুগলী নামেৰে জনপ্ৰিয়)ৰ কাষত তেওঁ ডাঙৰ-দীঘল হৈছিল।

পিছলৈ তেওঁ কলিকতা বিশ্ববিদ্যালয়ৰ সৈতে জড়িত যোগমায়া দেৱী মহাবিদ্যালয়ত অধ্যয়ন কৰে।
## বঁটা

* কলাকাৰ বঁটা 

* শ্ৰেষ্ঠ অভিনেত্ৰী সহযোগী চৰিত্ৰৰ বাবে ফিল্মফেয়াৰ বঁটা (মহিলা) – বাংলা ছবি *নায়িকা ছংবাদ*ৰ বাবে 

## ৰাজনৈতিক জীৱন
চেটাৰ্জীয়ে সৰ্বভাৰতীয় তৃণমূল কংগ্ৰেছৰ সদস্য হিচাপে ৰাজনীতিত ভৰি থয়৷ তৃণমূল কংগ্ৰেছৰ সৈতে সম্পৰ্ক বিচ্ছিন্ন কৰি ২০১৫ চনত তেওঁ ভাৰতীয় জনতা পাৰ্টিত যোগদান কৰে। ২০১৬ চনৰ বিধানসভা নিৰ্বাচনত পশ্চিমবংগৰ ময়ুৰেশ্বৰৰ পৰা প্ৰতিদ্বন্দ্বিতা কৰিছিল যদিও তৃণমূল কংগ্ৰেছৰ অভিজিৎ ৰায়ৰ হাতত পৰাস্ত হৈছিল। ২০১৭ চনত ৰূপা গাংগুলীৰ ঠাইত পশ্চিম বংগৰ বিজেপি মহিলা মৰ্চাৰ সভানেত্ৰী হিচাপে কাৰ্যনিৰ্বাহ কৰে।
## সংসদৰ সদস্য
২০১৯ চনৰ লোকসভা নিৰ্বাচনত হুগলী লোকসভাৰ আসনৰ পৰা ৰত্ন দেৰ বিৰুদ্ধে প্ৰতিদ্বন্দ্বিতা কৰিছিল আৰু ৬,৭১,৪৪৮ (৪৬.০৬%) ভোট লাভ কৰি জয়ী হৈছিল। ২০১৯ চনৰ ১৩ ছেপ্টেম্বৰত তথ্য প্ৰযুক্তিৰ স্থায়ী সমিতিৰ সদস্য হিচাপে নিৰ্বাচিত হয় আৰু ২০১৯ চনৰ ৯ অক্টোবৰৰ পৰা কাৰ্যকাললৈকে মহিলা সবলীকৰণ সমিতিৰ সদস্য হিচাপে কাৰ্যনিৰ্বাহ কৰে। সাংসদ হোৱাৰ পিছতো ২০২১ চনৰ পশ্চিম বংগ বিধানসভাৰ নিৰ্বাচনত চুচুৰা বিধানসভাৰ আসনৰ পৰা তেওঁ প্ৰতিদ্বন্দ্বিতা কৰিছিল আৰু তৃণমূল কংগ্ৰেছৰ প্ৰাৰ্থী অসিত মজুমদাৰৰ হাতত ১৮,৮৭৯ টা ভোটত পৰাস্ত হৈছিল।

ইয়াৰ পিছত তেওঁ নিজৰ সমষ্টি পুনৰ লাভ কৰাত ব্যৰ্থ হয় আৰু ২০২৪ চনৰ ভাৰতীয় সাধাৰণ নিৰ্বাচনত নিৰ্বাচনী ৰাজনীতিলৈ নতুনকৈ অহা সহযোগী অভিনেত্ৰী তৃণমূল কংগ্ৰেছৰ ৰচনা বেনাৰ্জীৰ হাতত ৭৬,৮৫৩ ৰ ব্যৱধানত পৰাস্ত হয়।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:অভিনেত্ৰী
শ্ৰেণী:নৃত্যশিল্পী
বিদ্যাৱতী চতুৰ্বেদী

**বিদ্যাৱতী চতুৰ্বেদী** (, ১৯২৬–২০০৯) মধ্যপ্ৰদেশ ৰাজ্যৰ এগৰাকী ভাৰতীয় ৰাজনীতিবিদ৷ তেওঁ ভাৰতীয় জাতীয় কংগ্ৰেছৰ সদস্য৷ ১৯৫৭ চনৰ সাধাৰণ নিৰ্বাচনত জয়ী হৈ অবিভক্ত মধ্যপ্ৰদেশ বিধানসভাৰ লাউণ্ডি বিধানসভা সমষ্টিক তেওঁ প্ৰতিনিধিত্ব কৰিছিল। ১৯৮০ চনৰ পৰা ১৯৮৯ চনৰ ভিতৰত খাজুৰাহো (লোকসভা সমষ্টি)কো তেওঁ প্ৰতিনিধিত্ব কৰিছিল। পিছত তেওঁৰ পুত্ৰ সত্যব্ৰত চতুৰ্বেদীও খজুৰাহোৰ পৰা লোকসভালৈ নিৰ্বাচিত হৈছিল। তেওঁ দুবাৰকৈ ৰাজ্যসভালৈ নিৰ্বাচিত হৈছিল৷ ১৯৬৬ চনৰ পৰা ১৯৭২ চনলৈ আৰু ১৯৭২ চনৰ পৰা ১৯৭৮ চনলৈকে তেওঁ ৰাজ্যসভাত আছিল৷ তেওঁৰ জন্ম হৈছিল উত্তৰ প্ৰদেশৰ কোলহাপুৰত৷ বাবু ৰাম চতুৰ্বেদী তেওঁৰ স্বামী৷ ২০০৯ চনৰ ১১ মাৰ্চত বিদ্যাৱতী চতুৰ্বেদীৰ মৃত্যু হয়৷

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্ৰেণী:উত্তৰ প্ৰদেশৰ ব্যক্তি
শ্ৰেণী:মৃত ব্যক্তি
জোহৰাবেন চাৱড়া

**জোহৰাবেন আকবৰভাই চাৱড়া** (১৯২৩–১৯৯৭) এগৰাকী গান্ধীবাদী সমাজ সংস্কাৰক আৰু বানাস্কান্তৰ পৰা তৃতীয় লোকসভাৰ সদস্য আছিল।
## প্ৰাথমিক জীৱন
১৯২৩ চনৰ ২ ছেপ্টেম্বৰত গুজৰাটৰ প্ৰান্তিজ চহৰত জমিয়াতখান উম্মৰখান পাঠান আৰু তেওঁৰ পত্নীৰ ঘৰত জোহৰাবেনে জন্মগ্ৰহণ কৰে। তেওঁ ৱৰ্ধাৰ পৰা নাৰ্চিং প্ৰশিক্ষণ পাঠ্যক্ৰম কৰিছিল।

## কৰ্মজীৱন
প্ৰশিক্ষণ সমাপ্ত কৰি জোহৰাবেনে গুজৰাট বিদ্যাপীঠত নাৰ্ছ হিচাপে কাম কৰিবলৈ আৰম্ভ কৰে৷ পিছলৈ তেওঁ মহাত্মা গান্ধীৰ সাবৰমতী আশ্ৰমলৈ স্থানান্তৰিত হয়। গান্ধীৰ পৰামৰ্শমতে তেওঁ আৰু তেওঁৰ স্বামীয়ে অভাৱগ্ৰস্ত লোকৰ অৱস্থা উন্নত কৰাৰ উদ্দেশ্যেৰে ছানালি গাঁৱলৈ যায়। ইয়াত তেওঁলোকে আশ্ৰম স্থাপন কৰি শিশুসকলক আশ্ৰমশালাত শিক্ষা দিছিল।তেওঁ বানাস্কান্ত জিলাৰ কংগ্ৰেছ কমিটিৰ সভানেত্ৰী আৰু নিজৰ জিলাৰ সমাজ কল্যাণ প্ৰকল্পৰ অধ্যক্ষ হিচাপে কাৰ্যনিৰ্বাহ কৰিছিল।

১৯৬২ চনত তৃতীয় লোকসভাৰ বাবে ভাৰতীয় সাধাৰণ নিৰ্বাচনৰ সময়ত জোহৰাবেনে ভাৰতীয় জাতীয় কংগ্ৰেছৰ টিকটত বানাস্কান্তৰ পৰা জয়লাভ কৰি ১,১৫,৯৩১ টা ভোট লাভ কৰাৰ বিপৰীতে তেওঁৰ নিকটতম প্ৰতিদ্বন্দ্বী স্বতন্ত্ৰ পাৰ্টিৰ প্ৰাৰ্থীগৰাকীয়ে ৬০,৯৭৫ টা ভোট লাভ কৰে।. তৃতীয় লোকসভাত তেওঁ আৰু মাইমুনা চুলতান আছিল একমাত্ৰ মুছলমান মহিলা।

## ব্যক্তিগত জীৱন
১৯৪৬ চনত গুজৰাট বিদ্যাপীঠত সহযোগী গান্ধীবাদী আকবৰভাই ডালুমিয়ান চাৱদাৰ সৈতে জোহৰাবেনে বিবাহপাশত আবদ্ধ হয়। ১৯৯৭ চনত জোহৰাবেনৰ মৃত্যু হয় আৰু পিছৰ বছৰত আকবৰভাইৰ দেহাৱসান হয়।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গান্ধীবাদী
শ্ৰেণী:সমাজকৰ্মী
শ্ৰেণী:সমাজ সংস্কাৰক
শ্ৰেণী:মৃত ব্যক্তি
শ্ৰেণী:গুজৰাটৰ ব্যক্তি
শ্ৰেণী:ভাৰতীয় নাৰী